Časopis Industrija :: Praćenje polena na pametnim telefonima\n08.06.2018 Komentari: 0\nFotografija od: ©MA 42\nProlećnim mesecima i cvetanju biljaka ne raduju se svi među nama, pogotovo ne oni koji teško podnose polen. Upravo zbog toga je Medicinski Univerzitet u Beču svojim građanima ponudio besplatnu aplikaciju za pametne telefone pod nazivom „Polen“ („Pollen“) koja pruža sve podatke, savete i upozorenja o polenu u slučaju njegove velike koncentracije u vazduhu.\nU saradnji sa lokalnim i međunarodnim institucijama austrijska „Služba za upozoravanje na opasnost od polena“ („Pollenwarndienst“) Medicinskog Univerziteta u Beču razvila je besplatnu aplikaciju koja informiše korisnike o količinama polena u vazduhu. Aplikacija takođe emituje prognozu polena za naredna tri dana u zavisnosti od regiona u kome se korisnici nalaze.\nOvu aplikaciju čini i personalizovana prognoza, sopstveni unosi o alergiji na polen, podsetnici na posete lekaru, spisak biljaka kao i obaveštenja o vremenu cvetanja svake od njih. Na početnom ekranu uvek je prikazana ocena alergijskog rizika po satima uz njeno redovno ažuriranje. Tako rizik od alergije na polen može na primer da iznosi „3“ što spada u „veoma povišen rizik“.\nOpterećenje polenom može da se prognozira i na osnovu kvaliteta vazduha, u zavisnosti od koncentracije ozona, prašine, sitnih čestica i slično.


Naime, nešto manje od 24 sata nakon oslikavanja boja 3D pešačkog prelaza je izbledila, a od bele farbe ostali su samo tragovi.\nPretpostavlja se da je prelaz uništen usled padavina, odnosno zbog velike frekvencije vozila na ovom putu. Inače, izvođač radova je bila firma MPD d.o.o Sarajevo, a finansijer je Grad Sarajevo.\nIz firme MPD d.o.o. Sarajevo juče su rekli kako će 3D pešački prelazi najverovatnije biti oslikani i u drugim delovima grada.\nPOTRAGA ZA BOMBAŠEM Nepoznata osoba aktivirala bombu ispod "tojote" u Sarajevu\nŽESTOKA TUČA Vlasnik i menadžer kafane UKRSTILI ŠAKE zbog pazara\nU saobraćajnoj nesreći koja se dogodila sinoć oko 21.20 časova na magistralnom putu Prijedor-Kozarska Dubica, u mestu Međuvođe kod Kozarske Dubice pogninuo je biciklista.


JGSP: Linije 15, 24, 32, 42 i 55 od petka menjaju trase zbog radova u Primorskoj | TV KANAL 9 NOVI SAD\nNaslovna SERVISNE SAOBRAĆAJ JGSP: Linije 15, 24, 32, 42 i 55 od petka menjaju trase...\nJGSP: Linije 15, 24, 32, 42 i 55 od petka menjaju trase zbog radova u Primorskoj\nAutobusi JGSP-a na linijama 15, 24, 32, 42 i 55 od petka, 5. juna menjaju trasu kretanja zbog sanacije kolovoza u delu Primorske ulice, od Bulevara Evrope do Apatinske ulice.\nSmer iz centra: Raskrsnica Bulevar oslobođenja/Bulevar Jaše Tomića – (desno) Bulevar Jaše Tomića – (levo) Kisačka ulica – Sentandrejski put – (levo) Put novosadskog partizanskog odreda (zona Jug) – Privrednikova ulica do Bulevara Evrope – Bulevar Evrope do kružne raskrsnice i isključenja za zonu Sever. Nakon isključenja za zonu Sever autobusi saobraćaju alternativnim putem pored firme Kolektor do Primorske ulice i dalje nastavljaju redovnom trasom kretanja.\nSmer iz zone Sever: Primorska ulica – (levo) režijska saobraćajnica pored firme Kolektor (pored parkinga) – alternativni put do kružnog toka na Bulevaru Evrope – Bulevar Evrope do kružne raskrsnice i isključenja za zonu Jug – Privrednikova ulica – Put novosadskog partizanskog odreda (zona Jug) – (desno) Sentandrejski put – Kisačka ulica – (desno) Bulevar Jaše Tomića – (levo) Bulevar oslobođenja – redovna trasa kretanja.\nAutobusi na liniji 15 na izmenjenom delu trase koriste redovna stajališta drugih linija i privremeno stajalište u ulici Put novosadskog partizanskog odreda – Sentandrejski put.\nPolasci koji saobraćaju od Aptiva (zona Sever)\nSmer sa Železničke stanice: (levo) Bulevar Jaše Tomića – (levo) Kisačka ulica – Sentandrejski put – (levo) Primorska ulica – (desno) Apatinska ulica – (levo) Ulica Miroslava Prodanovića Mićka – (levo) Ulica Josifa Pančića – (desno) ulica pre Primorske, do kraja, te desno skretanje do preduzeća Aptiv (zona Sever).\nSmer iz Aptiva (zona Sever): Preduzeće Aptiv – (levo) ulicu pre Primorske – (levo) Ulica Josifa Pančića – (desno) Ulica Miroslava Prodanovića Mićka – (desno) Apatinska ulica – (levo) Primorska ulica – (desno) Ulica Sentandrejski put – Kisačka ulica – (desno) Bulevar Jaše Tomića do Železničke stanice.\nPolasci na linijama 24 (04,45, 14,05), 32 (05,10, 14,05), 42 (05,00, 14,10), 55 (05,00, 14,15), koji saobraćaju do zone Sever\nSmer iz mesta: Ulica Put novosadskog partizanskog odreda (zona Jug) – Privrednikova ulica do Bulevara Evrope – Bulevar Evrope do kružne raskrsnice i isključenja za zonu Sever. Nakon isključenja za zonu Sever autobusi alternativnim putem saobraćaju pored firme Kolektor do Primorske ulice i dalje nastavljaju redovnom trasom kretanja.\nSmer iz zone Sever: Primorska ulica – (levo) režijska ulica pored firme Kolektor (pored parkinga) – alternativni put do kružnog toka na Bulevaru Evrope – Bulevar Evrope do kružne raskrsnice i isključenja za zonu Jug – Privrednikova ulica – Put novosadskog partizanskog odreda (zona Jug) – redovna trasa kretanja.\nAutobusi na liniji do Aptiva (zona Sever) i polasci na linijama 24, 42 i 55 na izmenjenom delu trase koriste redovna stajališta drugih linija.\nOve izmene važiće do 1. jula.\nPrethodni tekstUskoro aplikacija za elektronsku prijavu za upis na fakultet\nSledeći tekstBesplatna pravna pomoć građanima


Svi državljani Srbije koji potpadaju pod definiciju rezidenta dužni su da plate porez i doprinose.\nUdruženje frilensera i preduzetnika Srbije navodi na svom sajtu da, prema važećem Zakonu o porezu na dohodak građana, Srbija poreze i doprinose za penzijsko i zdravstveno osiguranje može zahtevati ne samo od frilensera, već i od državljana koji rade i žive u inostranstvu.\nČlan 7 ovog zakona naime propisuje da je obveznik poreza na dohodak građana rezident Republike >> Pročitaj celu vest na sajtu SrbijaDanas.com << Srbije, za dohodak ostvaren na teritoriji Republike Srbije i u drugoj državi. Naime, svi državljani Srbije koji potpadaju pod definiciju rezidenta dužni su da plate porez i doprinose.\n- U zakonu o doprinosima i zakonu o porezu nema pomena o oslobađanju od doprinosa. Dakle, to što ste uplaćivali penziono osiguranje u neki inostrani fond ne oslobađa vas nužno obaveze prema Srbiji. I dalje možete biti dužni da platite doprinos za PIO i zdravstveni fond Srbije. Kao poreskom rezidentu, gde god da se nalazite i gde god da radite, Srbija od vas može zahtevati doprinose. Ukupno 35,8% svake zarade morali biste platiti Srbiji na to ime. Porez ne morate platiti samo ako je u inostranstvu plaćen veći porez nego što bi bio u Srbiji, ali doprinose morate - navode iz UFPS.\nB92: Da li i gastarbajteri plaćaju porez na dohodak kao influenseri?


Pirotski gimnazijalci u Skoplju - JuGmedia\nPIROT – Učenici dvojezičnog odeljenja prvog razreda pirotske Gimnazije, tri profesorke, lektorka francuskog jezika i direktor škole otputovali su danas u Makedoniju u okviru programa međunarodne saradnje sa školama iz regiona.\nPirotska škola ostvarila je saradnju sa Gimnazijom Orce Nikolov iz Skoplja koja ima dvojezičnu nastavu vec 12 godina. Gimnazijalci i profesori će tokom šestodnevne posete imati priliku da se upoznaju sa školskim sistemom u Makedoniji, kao i sa organizacijom rada u dvojezičnom odeljenju škole Orce Nikolov. Posetiće i kulturno istorijske spomenike u glavnom gradu Makedonije.\nPirotska Gimnazija već desetak godina sarađuje sa školom “Massion“ iz Klermon Ferana u Francuskoj , a tri godine unazad i sa školom iz Sankt Petersburga u Rusiji.\nPerišić: Smene rukovodioca zbog lošeg rada


NEŠTO NAM SE LOŠE 'KUVA': Pročitajte poslednji jezivi izveštaj NATO o regionu (INFO) | DNEVNE\nNEŠTO NAM SE LOŠE ‘KUVA’: Pročitajte poslednji jezivi izveštaj NATO o regionu (INFO)\nPolitičke tenzije između zemalja Zapadnog Balkana se ne smiruje, čak i sa intevencijom EU – stoji u nacrtu izveštaja\nSa visokom stopom nezaposlenosti, široko rasprostranjenom korupcijom, erozijom stanja demokratije i vladavine prava, često sa ruskim mešanjem u državne poslove, Zapadni Balkan mora biti snažno podržan u evro-atlantskih integracijama, navedeno je u najnovijem nacrtu izveštaja Parlamentarne Skupštine NATO alijanse.\nNacrt izveštaja je objavio Odbor za ekonomiju i bezbednost Parlamentarne skupštine NATO-a, koji je prethodno pripremio Ričard Benion, izvestilac za ekonomiju i bezbednost komiteta i poslanik Konzervativne partije u Velikoj Britaniji.\nParlamentarna skupština NATO-a, međuvladina organizacija članica Alijanse i pridruženih zemalja, je telo koje direktno komunicira sa parlamentarnim strukturama nacionalnih vlada država članica. Glavni cilj Parlamentarne skupštine je da stvori političku agendu za Savet NATO, kroz izveštaje svojih pet odbora, koji se predstavlja na godišnjem zasedanju u jesen.\nNacrt izveštaja o proceni ekonomske tranzicije na Zapadnom Balkanu daje politički i ekonomski uvid stanja u regionu, sa kratkim osvrtom na istoriju. U izveštaju se navodi da Zapadni Balkan ostaje oblast od posebnog interesa za NATO, koji je trenutno prisutan u regionu, kroz snage na Kosovu (KFOR) i operaciju Althea.\nIstiče se da samo Srbija i Republika Srpska nisu pokazali interesovanje da postanu deo NATO-a.\nIako NATO priznaje da je EU bila ključni igrač u održavanju stabilnosti u regionu, takođe smatra da ekonomska kriza “čini da se otvore vrata za anti-EU, populističke i nacionalističke pokrete”.\nProces evropskih integracija regiona je uzdrman brojnim političkim i ekonomskim pitanjima, ali i zbog spoljnih faktora. Kao jedan od glavnih problema koje su izazvale poremećaj u celom regionu ističe se, u nacrtu izveštaja, trenutna nestabilnost u EU, koju je izazvao procvat nacionalističkih i autoritarnih pokreta.\nKosovo se često bavi tenzijama u odnosima sa Srbijom, za koje stoji u izveštaju da su u porastu tokom proteklih godinu dana, otkako je “Beograd poslao voz oslikan sloganom “Kosovo je Srbija”. Odnosi su još gori od kada je Priština objavila nameru da se formira regularna vojska.\nŠto se tiče Crne Gore, zemlje koja će uskoro postati NATO-članica, izveštaj se bavi planiranim pučem i sa opozicijom koja trenutno bojkotuje parlament, dok je situacija u Makedoniji “još obeshrabrujuća”, sa predsednikom koji odbija da da mandat opozicionom lideru Zoranu Zaevu da formira vladu.\n– Sve u svemu, političke tenzije između zemalja Zapadnog Balkana se ne smiruje, čak i sa intevencijom EU – stoji u nacrtu izveštaja.\nOsim internih problema, Zapadni Balkan se suočava sa visokom stopom nezaposlenosti, posebno među mladima, koji su “osetljiviji na demagogiju i dezinformacije”.\nŠto se tiče stanja demokratije, u izveštaju se navodi da je nivo demokratskog razvoja na Zapadnom Balkanu nazadovo šest godina za redom.\nTakođe, nacrt izveštaja se bavi odnosom Rusije sa zemljama Zapadnog Balkana, što čini da je region “plodno tlo da izazove NATO i EU uticaj”.\nU izveštaju se zaključuje da postoji vrlo visok rizik da Zapadni Balkan sklizne nazad ka nacionalističkim ideologijama.\n(Dnevne.rs /Telegraf /Izvor: europeanwesternbalkans.com)


Kompjuter koji čita misli\nNaučnici su stvorili neverovatan proces uz pomoć kog mogu da vide mentalne slike drugih ljudi. Ovo otkriće će im u budućnosti omogućiti da posmatraju ljudske misli dok one nastaju i razvijaju.\nNaučnici sa Univerzitetu u Kaliforniji uspeli su da dešifruju aktivnost mozga mereći krvotok kroz vizuelni korteks, a onda su tu informaciju iskoristili kako bi konstruisali slike onoga što osoba vidi.Tehnologija za sada može da prepozna samo delove filmova koji su korisnicima ove sprave pušteni pre korišćenja skenera.\nIpak, istraživači su uvereni da su na dobrom tragu da ubrzo otkriju način kojim će na ekranu moći da prikazuju mentalne slike koje nikada niko nije vidio osim onoga iz čije glave "izlaze".\nSvrha ovog otkrića trebalo bi da bude ostvarivanje komunikacije s osobama koje su preživele moždani udar ili pale u komu. Ipak, potrebno je još monogo godina, neki kažu i decenija, pre nego što ovakva mašina bude u mogućnosti da čita misli ili namere osoba.\nDostignuće do koga se za sada došlo postignuto je tako što je kompijuter programiran tako da prepoznaje određene vizuelne infomacije i njihov odnos s krvotokom u vizuelnom korteksu.\nUčesnici eksperimenta su gledali trejlere filmova, a računar je "učio" šta se dešava u mozgu osobe dok gleda taj film. Posle toga je u kompijuter ubačena baza podataka od 18 miliona sekundi slučajno odabranih videa sa Jutjuba. Taj materijal se iskoristio da bi računar sam pokušao da složi sliku iz infomacija koje je dobijao iz mozga eksperimentisanih osoba.\nKako bi istraživači bili sigurni da kompijuter ne "prepoznaje" trejlere koje je već obradio, eksperimentisani su gledali trejlere koji do tada nisu bili prikazani.Na kraju eksperimenta računar je uspeo da stvori mutnu, ali prepoznatljivu verziju onoga što se zaista odvijalo na ekranu.


e-novine.com - Podignuta optužnica protiv bombaša iz Bostona\n22.04.2013 - 21:21\nPodignuta optužnica protiv bombaša iz Bostona\nBombaš na bostonskom maratonu Džohar Carnajev optužen je za korišćenje oružja za masovno uništenje i biće mu suđeno pred američkim federalnim sudom, saopštio je u ponedeljak američki državni tužilac\nCarnajev (19), koji je teško ranjen tokom potrage i nalazi na intenzivnoj nezi bostonskog Medicinskog centra Bet Izrael, pojavio se u ponedeljak prvi put pred sudijom u bolnici u Bostonu gde mu je izrečena optužnica i mogao bi da se suoči sa smrtnom kaznom ukoliko bude osuđen, navodi američko ministarstvo pravde.\n"I da budemo jasni - ne postoji alternativa za američkog građanina da mu se sudi pred vojnom komisijom po (američkom) zakonu", objasnio je Karni, prenosi Reuters.\nSedam dana od dvostrukog bombaškog napada Boston obeležava traumatičnu nedelju sa minutom ćutnje za tri žrtve napada. Lekari su danas saopštili da više od 180 ljudi povređenih u eksplozijama koji su stigli u gradske bolnice, "sada izgleda da će preživeti" i oporaviti se.\nNešto ranije tokom dana, specijalni tim američkog Federalnog istražnog biroa (FBI) započeo je ispitivanje osumnjičenog bombaša iz Bostona , koji se još nalazi na lečenju u bolnici u tom gradu.\nKako prenose mediji u SAD, Tsarnajev za sada sa agentima FBI komunicira pisanim putem, pošto je i dalje u teškom stanju, nakon ranjavanja prilikom prošlonedeljne potere.\nUSA Today navodi da osumnjičeni polako počinje da govori, ali da za sada može da komunicira samo sa bolničkim osobljem. Njegovo zdravstveno stanje je i dalje ozbiljno, ima više povreda, uključujući i ranu od metka na vratu.\nCarnajev ima i ranu na grlu, za koju se sumnja da je sam sebi naneo prilikom pokušaja samoubistva, kada ga je policija opkolila.


Partizan NIS - Rytas Vilnius: Analiza utakmice | Sportske Kladionice\nHome Sportsko klađenje Prognoze utakmica Partizan NIS – Rytas Vilnius: Analiza utakmice\nDruga utakmica na koju ćemo postaviti opkladu u okviru takmičenja u 7DAYS EuroCup je utakmica koja se igra uBeogradskoj Areni i u kojoj Partizan Nis dočekuje Rytas Vilnius u utakmici koja je izrazito bitna za obe ekipe. Naime, Partizan NIS sa pobedom betonira svoje mesto u TOP 16, dok Rytas sa eventualnim iznenađenjem takođe čini veliki korak ka mestu u narednoj rundi. Partizan NIS je za vikend izvojevao veliku pobedu u večitom derbiju protiv Evroligaša i večitog rivala Crvene Zvezde i sa velikom energijom dočekuje ovaj meč u nadi da će prekinuti niz od dva poraza u ovom takmičenju, dok Rytas pokušava da nastavi svoj niz od dve pobede u EuroCup takmičenju.\nDomaća ekipa, trenutno ima pet pobeda i dva poraza u ovom takmičenju. U prvih pet kola su imali svih pet pobeda (Venezija, Tofas, Rytas, Lokomotiva Kuban, Limoges), da bi nakon toga izgubili dve utakmice (Venezija i Tofas). Sada je perfektan momenta da se serija poraza prekine te smo uvereni da će uz pomoć velikog broja svojih fanatičnih navijača igrači Partizan NIS dati sve od sebe kako bi pobedili Rytas u ovoj veoma važnoj utakmici.\nRytas sa druge strane je krenuo vrlo loše, pošto su nakon startne pobede protiv Lokomotive Kuban 92-86, uspeli da izgube narednih četiri utakmice (Limoges, Partizan NIS, Tofas, Venezija). Nakon toga je usledila još jedna pobeda protiv Lokomotive i u poslednjem kolu su slavili protiv ekipe Limogesa rezultatom 92-78. Dakle i za njih je ova utakmica od velikog značaja pošto bi eventualnom pobedom bili korak bliže do cilja, odnosno do plasmana u narednu rundu EuroCup takmičenja.\nOve ekipe su u istoriji igrale sedam puta i Rytas je bio mnogo bolji tokom tih utakmica, pošto su dobili čak šest susreta. Ono što je posebno zanimljivo je činjenica da su u Beogradu od tri susreta igrači Rytasa pobedili na sva tri susreta što je rekord kojim se ne mogu pohvaliti i neki velikani Evropkse košarke.\nKladionice su postavile Partizan NIS kao umerenog favorita, i postavile liniju hendikepa na -6.5. Smatramo da je trenutna linija postavljena realno, ali kupovinom jednog poena i uzimanjem malo manjeg hendikepa po nižoj kvoti pravimo value. Iz tog razloga naš predlog na ovom susretu je da se odigra Partizan NIS -5 HC (da Partizan NIS pobedi sa šest ili više poena razlike, a ukoliko bude tačno pet ulog se vraća), koja igra se plaća solidnom 1.72 kvotom u kladionici 1XBet.


Šarović sa privrednom delegacijom u Kairu - INFORMACIJA JE KAPITAL - Capital.ba\nŠarović sa privrednom delegacijom u Kairu\n18. apr. 2016. 13:13 Objavljeno u OSTALO\nKAIRO, Ministar spoljne trgovine i ekonomskih odnosa BiH Mirko Šarović sa grupom privrednika boravi u dvodnevnoj posjeti Egiptu, gdje je razgovarao sa ministrom spoljnih poslova Samehom Šukrijem i ministrom turizma ove zemlje Jehia Rašedom.\nPredstavnici Egipta, zemlje od gotovo 100 miliona stanovnika, posebno su iskazali interes za proizvode drvne industrije i namještaja, prehrambene industrije, te proizvode namjenske i metalne industrije iz BiH.\nU delegaciji BiH nalaze se i predstavnici Spoljnotrgovinske komore BiH na čelu sa potpredsjednikom Nemanjom Vasićem, koji predvodi vodeće BiH kompanije kao što su “Natron” Maglaj, “Bekto preciza”, “Bimal” Brčko i drugi, a koje bilježe zapažene izvozne rezultate u ovu zemlju.\nŠarovića i delegaciju BiH sutra će primiti ministar investicija Dalia Koršid, a nakon toga ministar trgovine i industrije Tarek Kabil, saopšteno je iz Ministarstva spoljne trgovine i ekonomskih odnosa BiH.\nTokom sutrašnjeg dana biće održan i veliki poslovni forum u organizaciji Egipatske federacije komora, na kome će biti predstavljen grandiozni investicioni projekat slobodne zone Sueckog kanala. Srna\nKljučne riječi: egipat, mirko sarovic, poslovni forum, privrednici\nU Sarajevu naredne sedmice poslovni forum\nNa poslovnom forumu predstavljanje 40 preduzeća iz Srpske i 15 iz FBiH\nPoziv češkim privrednicima da investiraju u BiH


Uprkos propisima, stari lekovi najčešće završe u smeću | Autonomija\nU većini apoteka građane sa donetim lekovima vraćaju kući\nOpasni i rizični po zdravlje i životnu sredinu – lekovi sa isteklim rokom trajanja zbog toga bi trebalo da završe u kontejnerima namenjenim za njihovo prikupljanje. Pravilnik o upravljanju medicinskim otpadom propisuje da u njih treba smeštati i lekove od građana. Ipak, u većini apoteka građane sa donetim lekovima vraćaju kući.\n„Za uništavanje lekova vi onda morate da platite. Sad zamislite ljude koji ovde prolaze, a koji su iz unutrašnjosti, kada dođu ovde da se kontrolišu donesu te lekove kojima je protekao rok, kolika bi ta sredstva trebalo odvojiti za uništavanje tih lekova. Definitivno\nnama nije u račun“, kaže Dragutin Rajevac, iz Udruženja privatnih apoteka Srbije.\n„Apoteka „Beograd“ je u procesu pripreme svih neophodnih aktivnosti kako bi se otpočelo sa kontinuiranim preuzimanjem lek\notpadom spremni smo da u najkraćem roku otpočnemo navedene aktivnosti o čemu će građani i javnost biti blagovremeno obavešteni“, kaže Desanka Nikolić, stručni saradnik u Sektoru za kvalitet Apoteke „Beograd“.\n„Dakle, operateri koji imaju dozvolu treba da uđu u apoteku, da dođu do kontejnera i da u prisustvu farmaceuta preuzmu farmaceutski otpad od građana, da to odnesu na svoje skladište, da ga razvrstaju, upakuju, pribave dozvolu i izvezu. E dakle finansiranje svih tih aktivnosti propisano je Zakonom, kako smo mi rekli, od strane proizvođača i uvoznika. Kako i na koji način je nešto što treba da bude uređeno Pravilnikom o upravljanju farmaceutskim otpadom“, kaže Radmila Šerović, načelnica Odeljenja za upravljanje otpadom.


AS otkrio Realov megaplan: Dva najbolja mlada fudbalera na svijetu stižu na Bernabeu – fairplay.ba\nAS otkrio Realov megaplan: Dva najbolja mlada fudbalera na svijetu stižu na Bernabeu\nReal u 2021. godini namjerava da aktivira dvije velike transfer bombe. Dovođenje Killiana Mbappea je odavno želja madridske ekipe, a također u posljednjim mjesecima postoji priča i da će talentovani Erling Haaland doći na “Bernabeu”.\nAs piše da je Real i dalje povezan sa dovođenjem obojice igrača, ali da će teško moći da nudi velike svote novca zbog krize nastale pandemijom koronavirusa. Realu se sa druge strane i ne žuri u dovođenju ova dva igrača i ti transferi se smatraju dugoročnim ciljem.\nZinedine Zidane odavno želi da u svom timu upari Mbappea i Edena Hazarda, a dovođenje Killiana neće biti jednostavno jer on ima ugovor sa PSG-om do 2022. godine, a na ljeto 2021. je procjena Madriđana da će on koštati 100 miliona eura.\nSa druge strane Haalandovo dovođenje će također biti teško, a velika je nepoznanica koliko će on koštati. Mladi Norvežanin je tek stigao u januaru u Dortmund koji u slučaju daljeg rasta na evropskoj sceni možda i može da ga zadrži na duže staze. Ipak sa druge strane poziv Reala se teško odbija.


Upozorenje: Opasan virus „Petwrap“ napada internet | MONDOBA\nAIDRS upozorava Uoceno globalno sirenje nove varijante Petya ransomvera\n15. August, 13:25\nUpozorenje: Opasan virus „Petwrap“ napada internet 0 Podijeli Podijeli na facebook Podijeli na twitter Podijeli na viber Pošalji na mail\n28.06.2017. / 10:49 10:57\nUpozorenje: Opasan virus „Petwrap“ napada internet\nAutor mondo.ba 28.06.2017. / 10:49 10:57\nOdjeljenje za informacionu bezbjednost (OIB - CERT Republike Srpske) pri Agenciji za informaciono društvo Republike Srpske (AIDRS) upozorava da je uočeno globalno širenje nove varijante poznatog „Petya“ ransomvera pod nazivom „Petwrap“.\nNovi sajber napad na Ukrajinu i Rusiju\nOn dodaje da „Petya“ za razliku od drugih ransomvera ne enkriptuje pojedinačne datoteke. Ovaj ransomver enkriptuje MFT (Master File Table) hard diska i onemogućava pristup MBR (Master Boot Record) zaključavajući informacije o imenima, veličinama i lokacijama datoteka na fizičkom disku.\n„Ovim putem pozivamo sva fizička i pravna lica u Republici Srpskoj da, ukoliko uoče navedene simptome infekcije, o tome bez odlaganja obavijeste CERT Republike Srpske putem web sajta https://oib.aidrs.org ili putem e-mail adrese [email protected]. Na sajtu CERT-a su data detaljni tehnički podaci, kao i preporuke za prevenciju širenja ovog ransomvera“, naglasio je Rajčević.\nOIB – CERT Republike Srpske vrši aktivan nadzor nad širenjem ove infekcije i o eventualnim pojavama „Petwrap“ ransomvera u kibernetičkom prostoru Republike Srpske, sa preporukama u vezi sanacije štete obavijestićemo javnost, stoji u saopštenju za javnost ove ustanove.\nInternet virus upozorenje\nUpravo gledate Kenan Tahirović: Dečko Tijane eM je morao da napusti snimanje "Žene od sultana"! 0 Video Pre 26 min Kenan Tahirović nam je otkrio detalje sa snimanja spota "Žena od sultana" i kako je bilo sarađivati sa Tijanom eM,...


Do 15 sati na izborima na Kosovu glasalo 32 posto birača | MOJCAZIN\nDo 15 sati na izborima na Kosovu glasalo 32 posto birača\nU opštinama sa srpskom većinom na Kosovu izlaznost je premašila prosjek od 10 posto, saopćeno je iz Demokratije na delu.\nCentralna izborna komisija Kosova saopćila je da je do 15 sati na prijevremenim parlamentarnim izborima na Kosovu glasalo 32 posto građana s pravom glasa ili 569.868 upisanih birača.\nPosljednji presjek o izlaznosti građana Kosova na ovim izborima CIK će saopćiti nakon zatvaranja biračkih mesta u 19 sati, odnosno u 19:30 nako čega se očekuju i prvi preliminarni rezultati izbora.\nKoalicija nevladinih organizacija “Demokratija na djelu” (DnD) koja prati izborni proces saopćila je prethodno da je odziv građana Prištine dva posto veći u odnosu na druge gradove na Kosovu.\nPredsjednica CIK-a Valdete Daka je na ranijoj konferenciji za novinare izjavila da se izborni proces odvija bez problema, te da do sada nisu zabilježene neregularnosti.\nGrađani Kosova po drugi put izlaze na birališta za manje od dvije godine, kako bi glasali na prijevremenim parlamentarnim izborima.\nPortparol Centralne izborne komisije Kosova (CIK) Valmir Elezi izjavio je da su glasačka mjesta na cijeloj teritoriji Kosova otvorena na vrijeme u sedam sati.\nElezi je naveo da je zbog vremenskih uslova i snijega bilo poteškoća tokom dostave izbornog materijala na biračka mjesta, ali da je materijal dostavljen na vrijeme.\nPredsjednica Centralne izborne komisije Kosova Valdete Daka glasala je u sedam sati na glasačkom mjestu u Tehničkom fakultetu.\nOna je pozvala građane Kosova da izađu i glasaju uz poštovanje epidemioloških mjera i da slobodno izražavaju svoju volju i dodala da su obezbjedili sve uslove da građansko pravo ostvare i oni koji boluju od Covida-19.\nPrethodni članakPjanić otvorio dušu francuskim novinarima: Ne znam zašto ne igram, ali želim ostaviti trag\nSljedeći članakRoma se pobjedom protiv Udinesea vratila na treće mjesto, Džeko ušao i asistirao


U Srbiji je u prihvatnim centrima i centrima za azil sada smešteno nešto više od 4.000 migranata, a izvan njih je oko 1.000, rekao je danas direktor Centra za zaštitu i pomoć tražiocima azila Radoš Đurović.\nOn je rekao agencije Beta da se najveći broj migranata koji su van tih centara, po podacima Centra za zaštitu i pomoć tražiocima azila, nalazi pre svega u graničnim oblastima ka Mađarskoj, Hrvatskoj i Rumuniji.\n„Iz pravca Severene Makedonije imamo, po procenama, između 50 i 100 ljudi dnevno da ulaze u zemlju dok je nešto jači intenzite iz pravca Bugarske i to jedna novina u odnosu na ranije“, rekao je on.\nNaglasio je da se „najveći broj ljudi se ne zadražava u Srbiji, niti namerava to da uradi“.\n„U prilog tome tome govori činjenica da je nešto više od 2.000 ljudi izrazilo nameru da traži azil prošle godine, a kroz zemlju je, po našim procenama, prošlo daleko više od 50.000 ljudi“, rekao je on.\nPrema njegovim rečima, neke druge brojke o prolasku migranata su „znatno veće“.\nNaglasio je da se ljudi ne zadržavaju u Srbiji, te da broj prolazaka ukazuje da je ruta preko Turske „a i Srbije ponovo aktivna“.\nĐurović je rekao i da su među migrantima oko 82 odsto muškarci a između 15 i 18 odsto populacije su žene i deca.\nRekao je i da ljudi iz Avganistata „sve više govore“ da su napustli zemlju posle promene vlasti.\n„Mi nemamo načina da to dokažemo ili proverimo ali sve više navode da je problem situacija u Avganistanu“, rekao je on.\nPrema njegovim rečima, iz Sirije je više od 20 odsto, iz Pakistata više od deset odsto, a iz Bangladeša više od sedam odsto.\n„Ostali dolaze iz zemlaja Bliskog Istoka i Afrike, a tu su i iz Burundija… samo u (Prihvatnom centru) u Krnjači je oko 200 ljudi iz Burudnija, a ima i onih koji dolaze sa Kube“, rekao je on.\nĐurović je naveo da, po njihovim podacima, „najveći broj ljudi beži zbog rata, nasilja i progona“.


CBCG: Iz ofšora priliv 99, a odliv 15,5 miliona eura – Volim Podgoricu\nHome / NOVOSTI / Ekonomija / CBCG: Iz ofšora priliv 99, a odliv 15,5 miliona eura\nP 11.10.2017\tEkonomija, NASLOVNA, NOVOSTI Leave a comment\nLani je ukupan priliv bio 138,9 miliona, a odliv iz Crne Gore prema ovim destinacijama 31 milion eura.\nNajveći odliv za pola ove godine bio je ka Hong Kongu 7,6 miliona eura, ali je istovrememo 11 puta veći priliv novca iz ovog grada u Crnu Goru 78,5 miliona eura. U prošloj godini ukupan priliv iz Hong Konga je bio 98,1 milion eura, a odliv 14,1 milion eura.\nNa drugom mjestu su Britanska Djevičanska Ostrva iz kojih je ove godine priliv bio 6,7 miliona, a odliv 1,5 miliona. Za kompletnu prošlu godinu priliv je bio 9,6, a odliv 5,6 miliona eura.\nNa trećem mjestu je Monako sa 4,8 miliona eura priliva i 142 hiljade eura odliva. U prošloj godini priliv iz Monaka je bio 6,1 miliona, a odliv 3,3 miliona eura.\nČetvrtu poziciju zauzima Lihtenštajn sa prilivom od 3,8 miliona i odlivom 411 hiljada. Lani je priliv bio 12,7 a odliv 1,1 miliona eura.\nNa petom mjestu je Panama sa 2,9 miliona eura priliva za pola tekuće godine i odlivom od 915 hiljada. U prošloj godini priliv je bio 5,3 a odliv tri miliona eura.\nIz Centralne banke su objasnili da evidentiraju kompletan priliv i odliv novca koji je rezultat transakcija rezidenata Crne Gore sa nerezidentima.\n„Radi se o izuzetno obimnoj bazi podataka, u okviru koje je moguće praviti pregled transakcija po 250 različitih osnova, kao i po zemljama“, pojasnili su iz CBCG.\nGrađanski pokret URA je u septembru dostavio prijedlog Vladi da se duplira stopa oporezivanja dobiti za kompanije iz ofšor destinacija na 18 odsto. Iz Vlade još nema zvaničnog odgovora na ovaj prijedlog, a iz Centralne banke Pobjedi su kazali da je Ministarstvo finansija adresa za odgovor na pitanje da li je ovaj prijedlog prihvatljiv.\nTags CBCG ofđor oliv\nPrevious Tragovi krvi ubijene nađeni na odjeći uhapšenih\nNext NAKON BRUTALNOG NAPADA PODGORIČANINA: Danijel se oporavlja, evo šta je poručio (FOTO)\nNOVA TRAGEDIJA: Nakon samoubistva majke i ćerke Popović, dogodila se identična tragedija - https://t.co/kk7WMLY5iy https://t.co/p2biqrwf2044 minute ago\n"Trebaju nam roboti i letjeći automobili, ja ću da molim i tražim" - https://t.co/vmIjcB5JFt https://t.co/g5hKEULzZV52 minute ago\nPripadnici Službe zaštite na specijalističkoj obuci za spasavanje u ekstremno nepristupačnim terenima -… https://t.co/f03wJsjjoC58 minuta ago


"Fijat" pokreće akciju reciklaže starih automobila\nM. K. 3. septembra 2016. 07:23\nAkciju reciklaže starih automobila pokreće „Fijat Krajsler automobili Srbija“, koji daje popust od 2.500 evra prilikom kupovine svih novih modela iz programa „fijat“, „alfa romeo“, „krajsler“, prenosi RTS.\nNovost je da stari automobili ne moraju da budu registrovani na vlasnika i dovoljno je imati ovlašćenje da bi se popust ostvario. Takođe, automobili za reciklažu mogu biti bilo koje godine, a dovoljno je da automobil bude kompletan.\nPostupak recikliranja bio je obustavljen krajem juna i bilo je najava da se on produži. Posle letnje pauze „Fijat“ je procenio da ta akcija donosi komercijalne rezultate, ali i znatno utiče na ekološku svest u Srbiji.\nU „Fijatu“ kažu da je cilj da se obustavi nekontrolisani uvoz polovnih ekološki istrošenih vozila sa Zapada i da se domaćem kupcu uz pristojnu cenu i povoljan kredit ponudi alternativa.\nAkcija kontrole zdravlja: Sutra besplatni pregledi u 98 zdravstvenih…\nNa akciji: Doživotna količina pića za „samo“ 1.500 evra\n„Odlučili smo da popust za reciklažu damo na sve modele i da on bude 2.500 evra, što znači da će cena ‘fijata 500L’, koji se proizvodi kod vas, biti 9.990 evra. U prethodnoj akciji do sada reciklirali smo 1.000 vozila“, navodi Umberto Janučeli, komercijalni direktor „Fijata“.\n„Fijat“, brinući se za ekologiju, objavio je da će svi kupci novih automobila koji se odluče da kupe automobile na metan dobijati poseban popust.\n„Za određene modele ukupni popust biće i do 7.000 evra. Metan je odličan i ekološki najprihvatljiviji pogon. Sto kilometara možete preći za samo tri evra, posebni popust dajemo na flotne prodaje“, objašnjava Janučeli.\nSvi koji recikliraju svoja vozila neće snositi nikakve troškove, a novac nije obezbeđen iz budžeta za ekologiju, već trošak snosi „Fijat“ kao prodavac.\nfiatakcijareciklaža starih automobila


U cilju nastavka zajedničkih aktivnosti, u Milanu je održan sastanak sa predstavnikom italijanskog udruženja Assomac iz Vigevana – Pavia, g.Mario Pucci, direktorom za međunarodne odnose. Assomac – Udruženje italijanskih proizvođača mašina i tehnologije za proizvodnju obuće i industriju kože je jedno od najstarijih udruženja u Italiji koje okuplja preko 150 kompanija. Sastanku su prisustvovali predsjednik P/GKFBIH i sekretar Udruženja za tekstilnu i kožarsko-prerađivačku industriju P/GKFBIH. Potpisanim Memorandumom o saradnji između Komore i udruženja Assomac bh kompanijama će se omogućiti bolja saradnja sa italijanskim proizvođačima, razmjena iskustava te mogućnost korištenja znanja italijanskih eksperata. Komora je, u februaru, u saradnji sa Trgovinskim odjelom ambasade Italije u BiH, predvodila delegaciju proizvođača i prerađivača kože i obuće na Međunarodnom sajmu mašina i opreme SIMAC Teh2018 koja je rezultirala potpisom ovog sporazuma o saradnji.


Počela realizacija EBRD kredita za rekonstrukciju vodovodne mreže - informativa.ba\nBiznis Investicije Počela realizacija EBRD kredita za rekonstrukciju vodovodne mreže\nMinistar komunalne privrede i infrastrukture Kantona Sarajevo Srđan Mandić, direktor KJKP “Vodovod i kanalizacija” Enver Hadžiahmetović i predstavnici firme “Unioninvest & Deling” Mirza Hadžibegić i Omer Delalić danas su potpisali ugovor vrijedan 5,5 miliona eura.\nOvim ugovorom, kreditna sredstva iz prve tranše Evropske banke za obnovu i razvoj (EBRD), koja iznosi deset miliona eura, utrošit će se na rekonstrukciju elektroenergetskog sistema, pumpnih stanica i elektromašinskih postrojenja na Bačevu, Stupu i Centru.\nPotpisivanju ugovora prisustvovali su i predstavnici Evropske banke za obnovu i razvoj i premijer Kantona Sarajevo Edin Forto.\n-To je za ovo ministarstvo najvažniji projekat, a siguran sam i za Vladu Kantona. Poslije niza problema možemo reći da spašavamo dugo najavljivani projekt, te da krećemo u rekonstrukciju tri velike pumpne stanice. Danas zvanično počinje dugoočekivana realizacija EBRD-a kredita, ovo je prva faza. Vrlo brzo kreće potpisivanje novog tendera za rekonstrukciju drugih trasa vodovodne i kanalizacione mreže. Nadamo se da ćemo u roku imati sve završeno te da ćemo se moći pohvaliti da imamo jedan od najsavremenijih vodovodnih sistema u ovom dijelu Evrope - istakao je Mandić.\n- Činjenice govore o tome, da ćemo se napokon uozbiljiti, kompletnu stvar smo završili s međunarodnim finansijskim institucijama koje imaju visoke zahtjeve u smislu pripremljenosti projekata. Pripremljenost projekata je najveća boljka u budžetu s kojom se ova vlada suočila u prvoj godini mandata. Sve naredne faza će se ubrzano odvijati - kazao je Forto.\nDirektor KJKP “ViK” Enver Hadžiahmetović je istakao da je ovaj projekt najznačajniji za to preduzeće.\n- Nakon tri mjeseca rada, krenuli smo na taj put od kojeg očekujemo da će biti dobar i uspješan. Već smo obavili razgovore s izvođačima i nadzorom i mislim da će ovo biti jedna dobra priča u narednih nekoliko godina - istakao je Hadžiahmetović, saopćeno je iz Press službe KS.


Kućni ljubimci – Betty\nBezuslovna ljubav i pozitivni uticaj na zdravlje\nPsi, mačke, ptice, ribice i ostali predstavnici faune često zauzimaju počasno mesto u našim srcima i domovima. Najčešće je to sasvim zaslužena pozicija\nDuga istorijska putanja razvoja ljudskog roda se odavno ukrstila i neraskidivo povezala sa razvojem drugih vrsta. Psi su verni pratioci ljudskog roda već duže od 14 milenijuma, dok su mačke postale sastavni deo naših života nedugo zatim. Ove vrste su i najzastupljeniji kućni ljubimci, a slede ih papagaji, ribice, morska prasad, hrčci i u poslednje vreme brojne egzotične životinje poput predstavnika gmizavaca i zglavkara.\nŠta je to što čini ljubimce toliko privlačnim?\nNe postoji jednostavan odgovor na ovo pitanje. Očito je da interakcija sa životinjama izaziva određene reakcije u našem mozgu koje su najčešće prijatne (ovde izuzimamo slučajeve koji su nastali usled neprijatnog iskustva sa životinjama). Studije su pokazale da tokom kontakta sa ljubimcima u našem organizmu dolazi do pada nivoa lučenja kortizola, hormona povezanog sa stresnim situacijama, kao i do snižavanja krvnog pritiska. Sa druge strane dolazi do povišenja nivoa oksitocina što dovodi do stvaranja osećaja nežnosti i privrženosti.\nKako ljubimci unose promene u naš život?\nDolazak novog člana porodice, što ljubimac sa svojim potrebama zapravo i jeste, dovodi do mnogih promena u dotadašnjoj dnevnoj rutini. Posedovanje ljubimca zahteva određenu dozu odgovornosti i organizovanosti, što predstavlja dobru stvar za osobe kojimа to nedostaje. Ljubimci su takođe i odličan način za uvođenje dece u svet odgovornosti. Postoji studija koja je pokazala da su deca dijabetičari, koja su bila zadužena za brigu o ribicama, koja je uključivala redovno hranjenje i čišćenje akvarijuma, bila daleko ažurnija u samostalnom proveravanju nivoa sopstvenog šećera u krvi. Ovo je od velike važnosti za decu sa dijabetesom, a njihov broj je, nažalost, u porastu.\nIzlazak u šetnju sa psom je nešto što svaki vlasnik obavezno uradi bar dva puta dnevno. Velika je verovatnoća da bi taj isti vlasnik vreme koje provede na svežem vazduhu sa svojim psom to isto vreme proveo sedeći u fotelji ili na kauču kada ne bi imao ljubimca. Izlazak u šetnju najčešće podrazumeva i socijalne interakcije sa ostalim vlasnicima pasa, a budući da je čovek društveno biće, možemo i ovo smatrati dodatnom dobrobiti.\nPomoć koju mogu da pruže\nKontakt sa životinjama se pokazao kao blagotvoran za pacijente u mnogim situacijama. Deca sa autizmom uspevaju da ostvare vezu sa ljubimcem što često dovodi do napretka u njihovom komuniciranju sa ljudskim okruženjem. Studija koja je rađena sa decom kojoj je dijagnostifikovan poremećaj pažnje pokazala je da nakon dvanaestonedeljnog programa koji je uključivao druženje sa psima, ovi mališani pokazuju bolje rezultate od grupe koja nije bila uključena u program. Posete posebno obučenih pasa staračkim domovima i bolnicama su postale uobičajeni deo tretmana u mnogim zapadnim zemljama.\nAlergijske reakcije na ljubimce su moguće, tako da bi pre nabavke ljubimca svakako trebalo proveriti da li je neko od ukućana alergičan. Pokazalo se da rana izloženost dece kontaktu sa ljubimcima ojačava njihov imuni odgovor i dovodi do smanjenja mogućnosti za razvoj alergija. Takođe, postoje i vrste koje važe za hipoalergenske.\nPre nabavke ljubimca moramo dobro da razmislimo da li imamo uslove za brigu o živom biću. Ta odluka nikako ne bi smela da bude stvar pomodarstva, već pokazatelj spremnosti za prihvatanje novog člana porodice koji će doneti mnogo radosti u svačiji dom.


Sa NOVIM RAČUNIMA kupci postaju kontrolori: Objektiv otkriva pogodnosti novog modela fiskalizacije\n03. maj 2022. 11:13:36\tPročitano 65 puta\nOd prekjuče su u Srbiji uvedeni novi fiskalni računi, koji osim toga što su mnogo veći od onih na koje smo navikli, sadrže QR kod, koji predstavlja najveću novinu ovog modela.\nPutem QR koda na svakom fiskalnom isečku kupci, odnosno korisnici usluga mogu da provere da li je račun izdat u skladu sa zakonom. Skeniranjem mobilnim telefonom kupac uspostavlja vezu sa Poreskom upravom i dobija informacije da li je njegov račun original, da li je prosleđen u PU ili ne.\n– Tako je svaki kupac ujedno i kontrolor fiskalnih računa, što povećava mogućnost otkrivanja svih koji falsifikuju fiskalne račune. Кada je reč o novom sistemu elektronskih faktura, nastupa obaveza subjekta javnog sektora da primi i čuva elektronsku fakturu i da izdaje elektronske fakture drugom subjektu javnog sektora. Više od sedam miliona računa izdato je prvog dana na novom modelu e-fiskalizacije, a posebno nam je drago što građani počinju da koriste mogućnost skeniranja QR kodova, tako da svakog minuta imamo više desetina skeniranih računa, čime se proverava njihova ispravnost – kaže ministar finansija Siniša Mali.\nDa biste utvrdili da li je vaš račun original, neophodno je da instalirate neku od aplikacija za čitanje QR koda, pomoću koje možete skenirati račune. Nakon što to učinite, na vašem telefonu će biti proverena ispravnost računa u smislu njegovog broja, adrese gde je obavljena kupovina, ukupnog iznosa i ostalih pojedinosti. Ukoliko se podaci sa računa koji ste dobili u prodavnici i podataka do kojih ste došli nakon što ste skenirali QR kod ne poklapaju, aplikacija vam nudi mogućnost da odmah prodavca prijavite Poreskoj inspekciji.\nMOGUĆA I ANONIMNA PRIJAVA\nUkoliko želite da prijavite prodavca, to možete učiniti anonimno, a sve što treba da uradite jeste da na vašoj QR aplikaciji, nakon skeniranja računa, kliknete da opciju „prijava sumnjivog računa”. Tada je neophodno da priložite sliku sumnjivog računa i razloge zbog kojih prijavljujete prodavca. Beograđani sa kojima je razgovarala ekipa Objektiva kažu da još uvek nisu počeli da skeniraju račune i da je potrebno vreme da se naviknu na novi vid naplate.\n– Računi su ogromni, ali pregledni. Samo ako mi je nešto sumnjivo ću skenirati QR kodom, nema smisla da proveravam svaki račun – kazala nam je kozmetičarka Radojka Jevremović.\nPREDNOSTI I ZA PRODAVCE\nIz Ministarstva finansija navode da novim modelom fiskalizacije poslovanje sa državom postaje ekonomičnije i sigurnije, a Zakonom o elektronskom fakturisanju propisan način slanja, primanja i čuvanja e-faktura će postepeno usvojiti i privredni subjekti u međusobnim transakcijama. Obaveza subjekta privatnog sektora da primi i čuva elektronsku fakturu izdatu od strane subjekta javnog sektora primenjivaće se od 1. jula 2022. godine. Na kraju, obaveze izdavanja i čuvanja elektronske fakture u transakcijama između subjekata privatnog sektora nastupaju od 1. januara 2023. To su ujedno i datumi od kada se primenjuje obaveza da se elektronski evidentira obračun poreza na dodatu vrednosti. Кorišćenje sistema elektronskih faktura će biti besplatno, a benefiti koje će ovaj sistem doneti su brojni, ocenilo je ministarstvo.\nViše iz ove kategorije « VLADA OGRANIČILA CENE ŽIVOTNIH NAMIRNICA: Važe 60 dana od stupanja na snagu Šta stoji iza najava o poskupljenju struje 30 odsto i koliki će nam zaista biti računi na jesen? »\nHomeVestiSNABDEVANJE ŠEĆEROM U SRBIJI STABILNO: Oglasilo se Ministarstvo povodom netačnih informacija o nestašicama Na vrh strane


BiH: Strancima od danas, za ulazak, potreban negativan PCR test – Televizija srpske dijaspore\nStrani državaljni od danas mogu da uđu u BiH, ako imaju negativan PCR test na virus korona, ne stariji od 48 časova, saopšteno je iz Granične policije.\nGranična policija BiH od danas u 6.00 časova primenjuje ovu odluku Savjeta ministara.\nUlazak u BiH, bez negativnog PCR testa na virus korona, omogućen je za državljane Crne Gore i Hrvatske, kada u BiH ulaze direktno iz države čiji su državljani, kao i njihovim supružnicima i maloljetnoj djeci, koji su državljani drugih zemalja, te posadi i kabinskom osoblju aviona, čije je krajnje odredište BiH.\nNa ovaj način je omogućen ulazak i vozačima i suvozačima teretnih vozila, prilikom obavljanja međunarodnog transporta robe u drumskom prometu, uz uslov da njihov boravak u BiH ne traje duže od 12 časova.\nIsti režim ulaska važi i za službe i timove civilne zaštite, kada je njihov ulazak u BiH hitan i neodloživ, pripadnike vojnih snaga članica Sjeveroatlantskog ugovora i ostalih država koje učestvuju u Partnerstvu za mir, te pripadnicima komande NATO-a i EUFOR-a u BiH.\nUlazak je omogućen i za čelnike država i Vlada i članove njihovih delegacija, čiji je dolazak i odlazak iz BiH najavljen Graničnoj policiji diplomatskim putem ili putem protokola nadležnog tijela BiH, te za strance koji putuju preko područja BiH, radi povratka u zemlju uobičajenog boravka, bez zadržavanja na području BiH.\nSvi navedeni strani državljani su obavezni da se pridržavaju i poštuju uputstva i naredbe nadležnih tijela BiH, epidemioloških i zdravstvenih službi.\nSavjet ministara je prekjuče donio odluku o propisivanju dodatnih uslova za ulazak stranaca.\nbihnegativanod danasPCR testpotrebanstrancimaza ulazak\nABA liga i dalje bez rešenja, Partizan insistira na Lozani\nSAD – požari: Poginulo najmanje 16 lica\nBiH: Strancima je dozvoljen ulazak, sa negativnim PCR testom


Tradicija ukazuje na efikasan susret - Sportske novosti\nNaslovna Fudbal H2H Fudbal Tradicija ukazuje na efikasan susret\nU okviru 4. prvenstvenog kola prvog ranga španskog fudbala “La Liga” sastaju se timovi, Villarreal i Alaves. Domaćini se trenutno nalaze na osmoj poziciji na tabeli sa do sada 4 osvojena boda, dok su gosti na pretposlednjem mestu uz 1 sakupljen bod.\nNa predhodnih sedam susreta u nizu između ova dva rivala, postignuto je dosta pogodaka, odnosno granica od 2.5 golova po meču je bila nadminuta na svim tim duelima. Stoga, za nastavak ovog efikasnog niza i tip na golove „3+“, nudi se kvota u visini od oko @2.05.\nDuel se igra u sredu sa početkom od 19:00.\nPrethodni tekstKada se oni sastanu možemo da očekujemo 1 ili 2 gola\nSledeći tekstTiket dana – 30. septembar 2020.


Dodik: Izvorni Dejton ili za sest meseci nezavisnost Republike Srpske\nSvet Autor:Tanjug25. sep. 202118:35 > 18:58\nMilorad Dodik Foto:TANJUG / DRAGAN KUJUNDZIC\nČlan Predsedništva BiH Milorad Dodik predložiće da, ukoliko ne bude povrataka na izvorni Dejtonski sporazum, RS povuče saglasnost sa ranije datih sporazuma o vojsci i indirektnim porezima, kao i da u roku od nekoliko meseci formira svoju vojsku i zabrani rad Sudu i Tužilaštvu BiH na teritoriji RS.\nDodik: Balkan se „prazni“ zbog politike Evropske unije\nDodik: Srpski poslanici ne bojkotuju institucije BiH\n20. sep. 2021\n„Ako Ustavni sud kaže da je praksa koju je on sam stvorio osnova za donošenje rešenja, mi nemamo ovde šta da tražimo. Oni mogu da naprave kakvu hoće praksu i to je sve podvala Srbima od EU i Amerike kako treba da poštujemo Ustavni sud i BiH“, rekao je Dodik novinarima u Kozarskoj Dubici, prenose „Nezavisne novine“.\nDodik je naveo i da u prvoj fazi Republika Srpska treba da odbaci sve što je nametnuto od v isokog predstavnika i Ustavnog suda BiH, uz napomenu da nigde na svetu ne postoji ustavni sud koji se bavi problematikom vlasništva i nadležnostima.\n„RS će u prvoj fazi povući i poništiti sve, povućićemo našu saglasnost sa ranije datih sporazuma kao što je sporazum o vojsci i indirektnim porezima. U roku od tri, četiri ili pet meseci, to je moj predlog i nadam se da će biti podržan, treba da formiramo našu vojsku i izađemo iz koncepta koji se zove Oružane snage, zabranimo Sudu i Tužilaštvu da deluje na prostoru Srpske i pravosuđe stavimo u ingerenciju parlamenta Srpske“, rekao je Dodik.\nOn je ponovio da Ustavni sud, kao ni Parlamentarna skupština BiH, nemaju nikakve nadležnosti nad šumama i da to nigde ne piše u Dejtonskom sporazumu.\nNapomenuo je da Ustavni sud treba da donosi odluke u skladu sa Ustavom, a ne u skladu sa praksom.\nDodik je zahvalio opoziciji u RS što je podržala da se održi vanredna sednica parlamenta Srpske.\n„Pokušaćemo da dođemo do usaglašenih stavova. Moji stavovi će biti radikalni. Tražiću da se odbiju sve odluke koje je nametnuo visoki predstavnik, da se vratimo na izvorni Dejton i, ako to ne bude tako, u narednih šest meseci vratimo u Skupštinu i proglasimo nezavisnost“, zaključio je Dodik.\nBonus video: Ko je Draško Stanivuković\nBiHMilorad DodikRepublika Srpska\n"Zašto me ne voliš": Isplivala prepiska koja razotkriva skandal godine u Evropi\nNovi Mark Zakerberg: Ima 29 godina, 22 milijarde dolara i sve je zaradio sam\nHrvati o hapšenju Hrkalović: Vučić i ekipa peru predsednika od samog sebe\n19. okt. 2021\nOn je osumnjičen za ubistvo Milana Lončara\nOn je osumnjičen za ubistvo porodice Đokić FOTO, VIDEO\nOn je osumnjičen za ubistvo porodice Đokić FOTO, VIDEO 21:19


“Daleko od toga da je naše neverovatno putovanje gotovo”, Tramp najavio kandidaturu – Naši u svetu\n“Daleko od toga da je naše neverovatno putovanje gotovo”, Tramp najavio kandidaturu\nObjavljeno 01/03/21 u 07:30\nBivši predsednik Donald Tramp danas je u govoru na konferencijI Konzervativne političke akcije (CPAC) nagovestio još jednu kandidaturu za Belu kuću 2024. godine, ponavljajući svoje tvrdnje da su demokrate „ukrale” izbore 2020. godine, prenosi Rojters.\nCNN navodi da je Tramp je za govornicom CPAC u Orlandu na Floridi danas pokušao da povrati svoju ulogu i obezbedi najveći uticaj u Republikanskoj stranci pred međuizbore 2022. godine.\n”Daleko od toga da je naše neverovatno putovanje gotovo. Pobedićemo, a Amerika će biti i jača i veća nego pre“, poručio je Tramp.\nIako u stranci ima istaknute kritičare, većina čelnika Republikanaca stala je tokom konferencije u Orlandu uz Trampa dok su državni i lokalni partijski zvaničnici krenuli da osuđuju republikanske poslanike koji su podržavali njegov opoziv, navodi američka televizijska mreža.\nCNN prenosi da je Tramp pobedio i u nezvaničnoj anketi među učesnicima CPAC-a kada su ih pitali koga vide kao predsedničkog kandidata Republikanske stranke 2024. godine, ali da ti rezultati sugerišu i da postoji interesovanje za druge potencijalne kandidate.\nSprovedene su dve ankete, jedna koja je sadržala Trampovo ime kao mogućeg kandidata i druga koja nije.\nU anketi sa Trampom, 55 odsto prisutnih izrazilo je podršku bivšem predsedniku kao svog kandidatu za izbore 2024. godine, a 21 odsto njih podržalo je guvernera Floride Rona Desantisa, dok je u drugoj anketi koja je isključila Trampa, Desantis bio daleko ispred ostalih kandidata sa 43 odsto glasova, navodi CNN.\nCPAC je jedno od najvažnijih godišnjih okupljanja konzervativaca i održava se u momentu kada se odlučuje kuda će ići Republikanska stranka, da li će se distancirati od bivšeg predsednika ili ostaje uz njega.\nDonald Tramp: Ovo je najveći lov na VEŠTICE u istoriji politike. Mislim da izaziva…\nDonald Tramp o navodnom priznanju Bajdenove pobede: Ne priznajem ništa!\nAmerikanci srpskog porekla i zvanično deo kampanje za reizbor Donalda Trampa\nSpaljena statua Donalda Trampa u Sloveniji, rodnoj zemlji njegove supruge Melanije\nNajmoćnija Srpkinja u Trampovoj administaciji: Svaka čast za reforme koje Srbija…\nKuća Donalda Trampa u kojoj je odrastao i dalje čeka kupca! (VIDEO)\nDonald Tramp: Moje zdravlje je sjajno! Sekretar za štampu Bele kuće: Zdrav je koliko…\nDonald Tramp pohvalio Nemce zbog rušenja Berlinskog zida, pa odbio ekskluzivni poklon


Ove nedelje na javnom uvidu pojavio se plan detaljne regulacije tunelske veze koja će spojiti savsku i dunavsku padinu, projekta o kome smo pisali dok se još nalazio u idejnoj fazi. U međuvremenu odlučeno je da se ide na drugu varijantu trase, a kako smo ranije obrazlagali, to je bila najbolja odluka u datim uslovima. Ovaj tunel je komplementaran sa planovima gradnje Novog savskog mosta, odnosno jedan od važnih preduslova za buduću funkcionalnost saobraćajne infrastrukture u zoni “Beograda na vodi”. U saobraćajnom smislu, novi most i tunel činiće tranzitnu alternativu najjačoj gradskoj magistrali, Brankova-Terazijski tunel-Dečanska-Bulevar despota Sefana. Tako će biti omogućeno rasterećenje od tranzitnog saobraćaja, koji čini preko 10% ukupnog i njegovu redistribuciju sa Brankovog mosta na Novi savski.\nNa dunavskoj strani, u zoni Bulevara despota Stefana planiran je otvoreni iskop od 300-400 metara sa prilaznim rampama pod nagibom od 4%. Posao iskopa je dosta komplikovaniji na Savskoj padini, pošto se radi o klizištima na kojima se nalazi širok prostor brojnih spomeničkih vrednosti. Tu se pre svega misli na Savamalu i Terazije, a za potrebe gradnje ovog tunela biće potrebno raščišćavanje svih objekata na potezu između ulica Gavrla Principa i Kraljice Natalije, uključujuci i Park Luke Ćelovića. Na prostoru sadašnjeg parka planirana je prilazna saobraćajnica sa po dve trake po pravcu, svaka širine 3,5 metara, razdelni pojas i obostrane pešačke staze širine 2,5 metara.\nRadi bržeg i lakšeg pregleda dokumenata predlažemo da dokumente otvorite desnim klikom miša na link, potom "Save Link As..."\nPDR: Tunel Kamenička - Bulevar despota Stefana


Projekti - Program EU Exchange 6 SKGO - Projekti detaljno\nPovećanje kredibiliteta planiranja, programskog budžetiranja i kontrole izvršenja javnih rashoda na lokalnom nivou u Srbiji\nProgram EU Exchange 6 finansira Evropska unija u okviru nacionalnog Programa IPA 2019 i sprovodi se u režimu direktnog upravljanja, što znači da Delegacija EU u Srbiji ima najznačajnija upravljačka ovlašćenja. Ključne resorno nadležne institucije na nacionalnom nivou su Ministarstvo finansija i Republički sekretarijat za javne politike, uz Ministarstvo državne uprave i lokalne samouprave. Kao i u prethodnim fazama Programa Exchange, Stalna konferencija gradova i opština (SKGO) ima ulogu implementacionog partnera i neposredne odgovornosti u pogledu realizacije planiranih programskih aktivnosti.\nUkupna vrednost Programa je 2 miliona evra (donacija EU), predviđeno trajanje je tri godine, od septembra 2021. do septembra 2024. godine.\nKomponenta 1 – Podrška JLS u pripremi i realizaciji Planova razvoja i Srednjoročnih planova u skladu sa programskim budžetom\nU procesu izrade/revidiranja Plana razvoja lokalne samouprave, planirana je direktna stručna pomoć kroz pakete podrške za 20 JLS izabranih putem dva javna poziva. Podrška na zahtev će biti omogućena za izradu izveštaja o učincima sprovođenja Plana razvoja.\nU procesu izrade/revidiranja Srednjoročnog plana, planirana je direktna stručna pomoć kroz pakete podrške za 20 JLS izabranih putem dva javna poziva. U okviru paketa podrške za revidiranje srednjoročnih planova JLS podrška će se odnositi i na za izradu izveštaja o realizaciji Srednjoročnog plana.\nU okviru ove komponente, kroz aktivnosti horizontalne podrške namenjene svim LS, akcenat će biti stavljen i na dalje unapređenje programskog budžetiranja na lokalnom nivou, pre svega u svetlu usklađivanja sa srednjoročnim planovima, u smislu zahteva iz paketa propisa o planskom sistemu.\nKomponenta 2 – Unapređenje kapaciteta JLS za kapitalno budžetiranje i transparentno upravljanje budžetom\nU cilju uvođenja funkcionalnog višegodišnjeg kapitalnog budžetiranja, planirana je direktna stručna pomoć kroz pakete podrške za 20 JLS izabranih putem dva javna poziva. Podrška će biti zasnovana na logici Uredbe o upravljanju kapitalnim projektima i naravno zahtevima Zakona o budžetskom sistemu, ali uz uvažavanje (predloga) kapitalnih projekata bez obzira na iznos procenjenog budžeta (koštanja), dakle i za tzv., projekte male vrednosti. U tom smislu, korisničke JLS će raditi na razradi postupaka za internu koordinaciju, kandidovanje ideja kapitalnih projekata, njihovu prioritizaciju i ocenjivanje, te uključivanje u budžet.\nU cilju unapređivanja dobrih praksi odnosno primene principa dobre uprave u finansijskom upravljanju na lokalnom nivou, u okviru ove komponente biće intenzivirana savetodavna podrška i instruktaža svim LS u pogledu unapređivanja transparentnosti i participativnosti budžeta, poboljšanja kvaliteta javnih rasprava o budžetu, primene rodno odgovornog budžetiranja itd.\nDodatno, planirano je da 20 JLS bude podržano za uvođenje javnih budžetskih portala (BP). Radi se o softverski zasnovanoj aplikaciji koja omogućava napredan sistem elektronskog izveštavanja u vezi sa finansijskom dokumentacijom, za finansijsko upravljanje i koordinaciju unutar JLS, kao i za komuniciranje sa zainteresovanom javnošću (BP su u prethodnim godinama već primenjeni kod jednog broja JLS u okviru podrške švedske razvojne saradnje). Budući da nije predviđen poseban konkurs za uvođenje javnih BP, prednost će imati JLS obuhvaćene paketima podrške za kapitalno budžetiranje, a u zavisnosti od limita, moguća je dodela podrške i delu zainteresovanih JLS koje uspešno prođu druge konkurse u okviru Programa.\nKomponenta 3 – Bolja primena interne finansijske kontrole u javnom sektoru (IFKJ) u poslovanju JLS i povezivanje sa lokalnim planskim i budžetskim okvirima\nU okviru ove komponente predviđen je izbor 10 JLS kroz realizaciju dva javna poziva i pružanje direktne tehničke podrške za uvođenje/unapređenje finansijskog upravljanja i kontrole (FUK) i interne revizije (IR). Podrška u okviru Programa EU Exchange 6 biće uklopljena sa eventualno drugim projektima odnosno izvorima podrške za JLS u ovom domenu, tako da se osigura što veća pokrivenost (obuhvat) JLS u Srbiji kombinovanjem resursa razvojne pomoći.\nPodrška za JLS će i u okviru ove komponente biti neposredno koordinirana sa Ministarstvom finansija/Centralnom jedinicom za harmonizaciju, a na godišnjem nivou sagledavaće se i preporuke i neophodna unapređenja koja za JLS proizilaze na bazi konsolidovanih godišnjih izveštaja o stanju IFKJ. Za sve JLS u Srbiji predviđena je i intenzivnija razmena iskustava gradova i opština u pogledu uvođenja i funkcionisanja FUK i IR i to kroz funkcionisanje SKGO mreža za IR i za lokalne finansije, kroz organizovanje regionalnih peer-to-peer radionica, dok će podizanje svesti o upravljačkoj odgovornosti uslediti kroz funkcionisanje nadležnih Odbora i Predsedništva SKGO.\nU okviru Programa EU Exchange 6 predviđena je i podrška za sve LS u Republici Srbiji u vidu organizacije akreditovanih obuka i to za: Srednjoročno planiranje u LS; Izradu i sprovođenje Plana razvoja JLS; Kapitalno budžetiranje u JLS; i za Programski budžet LS. Predviđena je realizacija i tri godišnja ciklusa regionalnih seminara namenjenih unapređenju kvaliteta budžetskog procesa i usklađivanju budžeta JLS sa planskim dokumentima kao i unapređenju transparentnosti budžeta, uključivanju građana u budžetski proces i rodno odgovornom budžetiranju. Pregledi i analitika u okviru EU Exchange 6 u pogledu primene programskog budžetiranja i usklađenosti sa srednjoročnim planovima JLS, mapiranje Planova razvoja JLS itd., biće stavljeni i u funkciju izveštavanja o planskim dokumentima koji prate Strategiju reforme javne uprave, odnosno o Programima za reformu (do 2025. godine) sistema LS, upravljanja finansijama i upravljanja javnim politikama.\nKontakt osoba: Željko Krnetić, koordinator za komunikacije (zeljko.krnetic@skgo.org).


Tadić čestitao građanima Srbije : Nadlanu.com\nTadić čestitao građanima Srbije\nObjavljeno 2. mar 2012. / 09:17:30\nPolitika "i Evropa i Kosovo" uprkos svim iskušenjima i preprekama prošla je međunarodni test, istakao je predsednik Boris Tadić.\n"Građani Srbije podneli su najveći teret sveobuhvatnih reformi naše zemlje kako bi ona postala demokratsko, pravno uređeno društvo u kome se poštuju ljudska i manjinska prava i potvrđuju evropske vrednosti", rekao je predsednik.\nPredsednik Tadić je istakao da status kandidata Srbiji donosi pre svega ekonomsku sigurnost, jer naša zemlja sada ima garanciju da je bezbedna za strana ulaganja što omogućava dolazak novih investitora, povećanje broja radnih mesta i većih šansi za posao za sve naše ljude.\n"Ne radi se dakle samo o političkom procesu i integracijama. Status kandidata je garancija sigurnosti za strane kompanije i sa njom raste verovatnoća otvaranja novih radnih mesta, to je šansa i za naše privrednike, mala i srednja preduzeća, za našu poljoprivredu koja nam je veliki adut na tržištu Evropske unije", rekao je predsednik Srbije, prenosi RTS.\nPredsednik Srbije Boris Tadić povodom dobijanja statusa kandidata za članstvo u Evropskoj uniji obratiće se javnosti danas u 12 časova\nPredsednik Tadić smatra da je puno posla pred nama kako bi otpočeli i pregovore o članstvu u EU što je sledeći korak nakon dobijanja statusa kandidata.\nboris tadićeustatus kandidata


Rezultati u 2013. i prioriteti u 2014. Ministarstva energetike, razvoja i zaštite životne sredine | Energetski portal Srbije\n01.01. 2014 Srbija\nEnergetski Portal izdvaja rezultate Ministarstva energetike, razvoja i zaštite životne sredine u 2013. godini u oblasti obnovljivih izvora energije, energetske efikasnosti i zaštite životne sredine, kao i prioritetne projekte za 2014. godinu koje je ministar energetike prof. Dr Zorana Mihajlović najavila na konferenciji za novinare u Vladi Srbije 26. decembra.\nMinistarstvo energetike, razvoja i zaštite životne sredine je u februaru ove godine raspisalo javni poziv za dodelu lokacija za izgradnju mini hidroelektrana na 317 lokacija, dok je u junu potpisan Trojni memorandum o razumevanju o izgradnji mini hidroelektrana na 212 lokacija.\nDrugi javni poziv za izgradnju mini hidroelektrana na 142 lokacije objavljen je 30. decembra ove godine, a planirano je da memorandumi budu potpisani početkom marta 2014. godine, s obzirom na to da će tender trajati 60 dana.\nNajavljeno je i osnivanje Fonda za energetsku efikasnost koji bi trebalo da počne sa radom 1. januara 2014. godine. Planirani budžet za ovaj fond, koji je prvobitno iznosio 900 miliona dinara, smanjen je na 400 miliona dinara, a zatim na 300 miliona dinara, zbog čega ministarstvo namerava da razgovara sa potencijalnim donatorima fonda kako bi se obezbedilo više novca u svrhu sprovođenja i finansiranja projekata energeske efikasnosti. Svakoga dana se očekuje i najavljeni pravilnik o apliciranju, sa kompletnim deteljima o tome kako neko može da aplicira za novac iz ovog fonda.\nDonet je i Nacrt Strategije razvoja energetike Republike Srbije za period do 2025. godine sa projekcijama do 2030. godine koji bi trebalo da poveća udeo energije iz obnoljivih izvora jer ova strategija potencira da se održiva energetika, između ostalog, postiže stvaranjem ekonomskih, privrednih i finansijskih uslova za povećanje udela energije iz obnovljivih izvora energije, čime se merljivo doprinosi očuvanju zaštite životne sredine.\nPredstavljen je i Nacrt novog Zakona o energetici u koji su implementirane Direktive o promociji korišćenja energije iz OIE i Treći energetski paket direktiva Evropskog Parlamenta i Saveta, pojednostavljene procedure za ulaganje u energetiku, i stvoren zakonski osnov za pristup mrežama radi prekogranične razmene električne energije. Cilj je da se novim Zakonom o energetici otklone uočeni problemi iz prakse starih zakona iz 2004. i 2011. godine i da se stvori povoljnija klima i pojednostavi procedura za ulaganje u energetiku, a usaglašen tekst zakona će početkom 2014. godine po hitnom postupku ući u skupštinsku proceduru.\nU toku 2013. godine otvoreno je više postrojenja na biomasu i biogas, solarnih elektrana i mini hidroelektrana. Formirana je radna grupa „Elektroprivrede Srbije“ koja je zadužena za pregovore u vezi sa projektima srednje Drine, a u oktobru ove godine završena je revitalizacija HE „Bajina Bašta“, od značaja za energetski sistem Srbije, čiji su kapaciteti prošireni na 420MW.\nU toku je i revitalizacija HE „Đerdap 1“ u saradnji sa Rusijom, planirana da se završi do kraja 2018. godine, a kojom će se radni vek postrojenja produžiti za 40 godina, a snaga hidroelektrane povećati za 66MW.\nPored toga, potpisan je sporazum o saradnji sa Francuskom u oblasti zaštite životne sredine i održivog razvoja, zatim memorandum o razumevanju sa kompanijom „Masdar“ iz Ujedinjenih Arapskih Emirata u oblasti obnovljivih izvora energije. Usvojena je regionalna energetska strategija po kojoj se postepeno uklanjaju termokapaciteti koji negativno utiču na životnu sredinu do 2027. godine.\nŠto se tiče prioriteta za narednu godinu, ratifikovan je sporazum sa investitorima iz Kanade za izgradnju RHE „Bistrica“, dok se potpisivanje ugovora očekuje u narednih nekoliko meseci, a formirana je i radna grupa Vlade Srbije u vezi sa ovom kapitalnom investicijom.\nU toku su i pregovori sa zaiteresovanim investitorima u vezi izgradnje RHE „Đerdap 3“, a u najavi je i izrada studija izvodljivosti za ovaj projekat.\nNajavljen je i završetak izgradnje jednog vetroparka u 2014. godini, ali i formiranje javno-privatnih partnerstava umesto davanja državnih garancija za realizaciju energetskih infrastrukturnih projekata.\nU skladu sa energetskim potrebama, ekonomskim mogućnostima i obavezama proisteklih iz međunarodnih sporazuma, Ministratsvo energetike, razvoja i zaštite životne sredine Republike Srbije svojim radom potvrđuje da sprovodi politiku održive energetike, realizuje nacionalne ciljeve i pruža mere podrške kao podsticaj tržišne proizvodnje energenata, a to u sektoru obnovljivih izvora energije i energetske efikasnosti zahteva redovno unapređenje efikasnosti administrativnih procedura za investiranje u oblast OIE i EE i stalno usaglašavanje pravnih regulativa u oblasti energetike (zakona, podzakonskih akata, strategija, uredbi…) s ciljem efikasnije primene regulativa u praksi, usaglašavanja sa evropskim zakonima i postizanja energetske nezavisnosti.


Prava i obaveze nezaposlenih lica na evidenciji Nacionalne službe zapošljavanja | RTK\nKoja su prava nezaposlenih lica koja se nalaze na evidenciji Nacionalne službe filijala Kruševac, ali i obaveze prema istoj, za RTK-a PR Ana Bacić.\nNezaposleno lice koje se nalazi na evidenciji Nacionalne službe zapošljavanja ima pravo da bira svoje zanimanje , bude obavešteno o uslovima, da besplatno koristi usluge NSZ-a i zaključi individualni plan zapošljavanja i na novčanu naknadu u slučajevima kada ispunjava uslove propisane zakonom, navodi PR Nacionalne službe zapošljavanja filijala Kruševac Ana Bacić.\nDok su obaveze nezaposlenih lica da aktivno traže zaposlenje, da se jave poslodovcu kako saminicijativno tako i na uput NSZ-a, da aktivno učestvuju u aktivnim merama zapošljavanja, da budu uključena u različite obuke ali i da prijave svaku promenu, navodi Bacić.\nInače, zaključno sa prethodnim mesecom, višemesečni trend smanjenja nezaposlensti se nastavlja, na evidenciji Nacionalne službe u Rasinskom okrugu je 20. 916 lica nezaposleno, dok je u gradu 11. 144 lica, što znači da je na području okruga, nezaposlenost smanjena za 407, odnosno, grada za 219 lica.\nPrethodno : Osnovna škola „Jovan Popović“ ove godine u prvi razred upisuje 105 prvaka\nSledeće : Kruševački Noćni polumaraton u znaku Nenada Živkovića


Nensi Pelozi: Glavna Trampova protivnica - Ljudi - Dnevni list Danas\nPočetna » Ljudi » Nensi Pelozi: Glavna Trampova protivnica\n0Piše: Danijela Jakobi 05. januara 2019. 13.00\nTim izborom ona je postala glavni protivnik republikancu i predsedniku Sjedinjenih Država Donaldu Trampu, s kojim je ranije imala nesuglasice, postavši istovremeno najmoćnija žena američke politike i zauzevši treći najmoćniji položaj u Vašingtonu, s obzirom da je šef većine u Predstavničkom domu Kongresa zapravo treća osoba u državi posle predsednika i potpredsednika.\nNjenim izborom demokrate su i zvanično preuzele kontrolu nad većinom u ovom telu posle novembarskih izbora, nakon što su republikanci dve godine kontrolisali Belu kuću i oba doma Kongresa. Na novembarskim izborima za Kongres su demokrate ostvarile veliki uspeh osvojivši 235 mesta od 435 u Predstavničkom domu, dok u Senatu republikanci i dalje imaju većinu od 53 prema 47. Američki Kongres juče je održao prvu sednicu u novom sazivu posle parlamentarnih izbora, sa rekordnim brojem žena i predstavnika manjina. Kongres je počeo rad u svetlu nesuglasica sa Belom kućom o budžetu i finansiranju zida na granici s Meksikom zbog čega je od 22. decembra na snazi delimična blokada rada saveznih organa.\nNensi Pelozi je već bila predsedavajuća Predstavničkog doma od 2007. do 2011, kada je bila prva žena u američkoj istoriji na toj funkciji. Ona je ujedno i jedina žena koja je ikad bila na čelnoj poziciji Predstavničkog doma i prva je osoba u više od 60 godina koja se vratila na to mesto. U to vreme, Pelozi je blokirala predloge tadašnjeg predsednika Džordža V. Buša i dobro ga namučila u poslednjim godinama mandata, a svi su izgledi da će se istorija ponoviti, pošto je Trampu obećala „pakao“ ako stane na čelo Predstavničkog doma. Budući da Predstavnički dom glasa za nacrte zakona Bele kuće, Pelozi će, na čelu svoje većine, moći da blokira republikanske predloge poput nove reforme poreza ili izgradnje „migrantskog zida“ na meksičkoj granici. Osim toga, sada postoji mogućnost i da demokrate pokrenu parlamentarne istrage o navodnoj saradnji između članova Trampovog tima i Rusije u predsedničkoj kampanji 2016, kao i o samom predsedniku i njegovim porezima na prihode, i njegovoj spornoj odluci da otpusti ministra pravde Džefa Sešnsa.\nNensi Pelozi je rođena 26. marta 1940. u Baltimoru, u italijansko-američkoj katoličkoj porodici u kojoj je već bilo političara. Njen otac i brat bili su gradonačelnici Baltimora. Završila je političke nauke na Triniti koledžu u Vašingtonu, nakon čega se seli u San Francisko. Sa 47 godina prvi put pobeđuje na izborima za Predstavnički dom. Godine 2003. postaje šefica demokratske manjine. Udata je za američkog biznismena Pola Pelozija, sa kojim ima četiri ćerke i jednog sina.\ndenokrate, lik dana, Nensi Pelozi, SAD, USA\nTramp: Oko 640 američkih vojnika ostaje u sastavu Kfora


Novi Audi RS 3 | SEEbiz.eu\nObjavljeno: 19.07.2021 / 12:21\nBEOGRAD - Mercedes-AMG A45 S konačno je dobio ozbiljnog rivala u segmentu premijum hot hatch modela. Novi Audi RS3 ima 21 KS manje od rivala iz Mercedesa, ali sa jednim cilindrom više proizvodi mnogo bolji zvuk od celokupne konkurencije koja koristi agregate sa 4 cilindra. Audi RS3 koji je predstavljen u hečbek i sedan varijanti pokreće dobro poznati TFSI agregat zapremine 2,5 litara koji je već devet godina zaredom proglašen za „Međunarodni motor godine“.\nNovi Audi RS3 iz petocilindarskog agregata dobija 400 KS i 500 Nm obrtnog momenta, što je dovoljno za ubrzanje od 0 do 100 km/h za 3,8 sekundi i maksimalnu brzinu koja u zavisnosti od paketa opreme iznosi od 250 do 290 km/h, piše Nova.rs.\nTagovi: Audi, automobili, Audi RS 3


NA MJESTU HAPŠENJA KARADŽIĆA PRONAĐENA TORBA — Bosnjaci.Net\nNA MJESTU HAPŠENJA KARADŽIĆA PRONAĐENA TORBA\nObjavljeno: 12. August 2008. 06:08:53\nTorba sa laptopom i 55 disketa za koju se sumnja da pripada haškom optuženiku Radovanu Karadžiću pronađena na Batajničkom putu, saopštio je danas Akcioni tim za saradnju sa Haškim tribunalom (ICTY).\nU saopštenju Tima dostavljenom medijima naglašava se da je torba pronađena na Batajničkom putu "na osnovu dojave i aktivnosti nadležnih državnih organa 11. avgusta 2008. godine, oko 15.00 časova". Osim laptopa i disketa u torbi su nađeni i novinski isječci i dvije knjige.\n"Trenutno vršimo DNK analize, kao i druge istražne radnje, kako bi u potpunosti razjasnili sve okolnosti vezane za navedeni slučaj, a posebno da bi utvrdili da li pronađene stvari zaista pripadaju haškom optuženiku Radovanu Karadžiću", navedeno je u saopštenju.\nAkcioni tim je još saopštio da će "državni organi blagovremeno obavijestiti javnost o daljim rezultatima preduzetih istražnih radnji i provjera". Haški optuženik Radovan Karadžić i njegovi branioci naveli su u više navrata da su mu prilikom hapšenja oduzeti laptop i diskete.\nSavjet za nacionalnu bezbjednost saopštio je 21. jula da je Karadžić te večeri uhapšen u okolini Beograda. Branilac haškog optuženika Radovana Karadžića, advokat Goran Petronijević, izjavio je da mjesto na kojem su pronađeni prenosni kompjuter i 55 disketa odgovara mjestu na kojem je Karadžić uhapšen.\n"Danas ću otputovati u Hag, gdje ću sa Karadžićem razgovarati i o tome šta je bilo u kompjuteru i na disketama, kako bi pouzdano mogli da znamo da li je pronađeni kompjuter pripadao njemu, ili je u pitanju ponovo neka podmetačina. Dok se to ne utvrdi, ne mogu ništa da komentarišem", rekao je Petronijević agenciji Beta.


TSS krenuo u ofanzivu, upućen poziv svim svetskim teniskim institucijama! – CG Vijesti\n„TSS čvrsto podržava našeg šampiona Novaka Đokovića u borbi sa australijskim vlastima na pravo da zaigra na Australija openu, prvom od četiri Gren Slem turnira u 2022.“, navodi se u saopštenju.\n„Presedan u svetu tenisa, koji je uvek važio za džentlmentski sport, da se političkom i sudskom odlukom aminuje učešće devetostrukog šampiona Australije na turniru je neprihvatljiv za kompletan sportski svet na planeti i kosi se sa svetim olimpijskim principima, koji su dobro poznati i domaćinima turnira, kao organizatorima Olimpijskih igara“, dodaje se.\n„Novo povlačenje vize, izazvano političkim pritiscima, dovelo je i do novog povlačenja ne samo srpskog, nego i svetskog sportskog asa po sudovimam i pritvorima. Epilog još ne znamo, ali verujemo da neko ko je sve pobede ostvario na terenu, jedinom mestu gde nikakvi spinovi, osim igračkih, pravilima dozvoljenih, ne pomažu i ko je zvanje najboljeg tenisera svih vremena zaslužio baš reketom na mreži, može samo trijumfalno da završi i ovo učešće u Australiji“, navodi se u saopštenju.\n„TSS u kontaktu je sa svim teniskim, svetskim institucijama po pitanju ovog slučaja i nastavlja da podržava Novaka Đokovića, kao i sve srpske tenisere koji nas predstavljaju i čine ponosnim na domaćoj i međunarodnoj sceni“, dodaje se.


Portal Sarajevo-RS.com - Smotra dokumentarnog i kratkog igranog filma\nutorak, 06 septembar 2016 10:43\nNa Palama će od 14. do 18. septembra biti održan Deseti međunarodni festival dokumentarnog i kratkog igranog filma "Jahorina film festival", tokom kojeg će biti prikazano 150 filmskih ostvarenja iz 35 zemalja, od kojih je 14 iz BiH, izjavio je direktor festivala Mirko Despić.\nNa konferenciji za novinare održanoj ovim povodom, Despić je rekao da je za ovogodišnji festival ukupno prijavljeno 970 filmova iz 98 zemalja, što potvrđuje da je rangiran među najprestižnijim regionalnim filmskim festivalima dokumentarnog filma.\n"Naš selektor, dekan Akademije umjetnosti u Banjaluci Luka Kecman, izabrao je od 970 prijavljenih filmova u zvaničnu selekciju 150 i to 31 dokumentarni film, pet dokumentarnih televizijskih filmova, 37 kratkih igranih filmova, 15 eksperimentalnih, 24 animirana, šest studentskih, 16 ekoloških i 16 turističkih filmova", naveo je Despić.\nNa ovogodišnji festival pristiglo je nekoliko filmova sa filmskih festivala u Berlinu i Kanu, a veliki je broj i svjetskih premijera. Despić je istakao da je Kecman, pored obilja filmova, vodio računa o njihovom kvalitetu.\nAutoru najboljeg filma biće dodijeljen "Gran pri festivala", a za najbolje filmove po kategorijama dodijeliće se "Zlatni javor". Ista nagrada, bez obzira na kategoriju, biće dodijeljena i najboljem filmu iz BiH.\nDespić je istakao da je ovaj festival osnovan 2007. godine, te da je posebno specifičan jer je to prvi zajednički projekat koji su Protokolom o saradnji 2009. godine podržali gradovi Istočno Sarajevo i Sarajevo.\n"Ovo je deseti put da je na čelu festivala jedan od ambasadora u BiH za koje smatramo da su njihove zemlje značajne u svijetu filma. Ove godine predsjednik našeg festivalskog žirija je ambasador Slovačke u BiH Jan Pšenica, koji je već pregledao nekoliko filmova", kazao je Despić.\nOn je objasnio da festival i ove godine ima dva žirija. Dokumentarne i kratke igrane filmove ocjenjivaće žiri u sastavu Dario Ćulum, profesor Akademije umjetnosti u Banjaluci, Osman Arslanagić, profesor na Akademiji scenskih umjetnosti u Sarajevu i Snježan Lalović, novinar i autor velikog broja filmova.\nEkološke i turističke filmove ocjenjivaće predsjednik oba žirija Jan Pšenica, novinar i autor iz Zagreba Darko Halapija i novinar iz Sarajeva Dževdet Tuzlić. Otvaranje festivala biće održano 14. septembra u Kulturnom centru Pale sa početkom u 19.00 časova, dok će nagrade biti dodijeljene u subotu, 17. septembra, u 19.00 časova u hotelu "Damis" u Palama, gdje će se održavati i besplatne projekcije filmova.\nIstičući zadovoljstvo dodjeljenom ulogom na festivalu, Pšenica je naglasio da je njegov posao vezan i za turizam i za zaštitu životne sredine.\n"Već sam pregledao neke od takmičarskih filmova i u njima vidio ljubav prema prirodi u sredinama gdje ljudi žive, ali i strahove koji rastu od pogoršanja životne sredine. Ipak, raduje me da se povećao broj ljudi koji su svjesni da, ako uništimo našu planetu, nećemo imati gdje da se preselimo", rekao je Pšenica.\nOvom prilikom, on je naglasio da je i EU svjesna zaštite životne sredine, te da se od ove godine jedna sedmica zove "Sedmica evropske klimatske diplomatije", što se uklapa sa ovogodišnjim "Jahorina film festivalom". Arslanagić je istakao da su prijavljeni filmovi koji dolaze iz različitih sredina različitog kvaliteta i estetskih nadzora i da, u tom smislu, predstavljaju veliko bogatstvo.\n"Raduje me da se ljudi prijavljuju i da toliko ljudi dolazi na ovaj filmski festival, koji je prepoznat u tom smislu. Mislim da je količina najveća vrijednost, a iz te količine sigurno će izrasti jedan kvalitet. Mi ćemo imati problema da to ocijenimo kako treba", pojasnio je Arslanagić.\nU pratećem dijelu programa biće realizovane kreativne radionice, okrugli stolovi, obilazak istorijskih i turističkih lokacija u BiH, te bogat kulturno-umjetnički program. Generalni pokrovitelj Festivala je predsjednik Republike Srpske Milorad Dodik, a pokrovitelji su Ministarstvo civilnih poslova BiH, Ministarstvo prosvjete i kulture Republike Srpske i Ministarstvo trgovine i turizma Republike Srpske.\nViše iz ove kategorije « Preminula Mira Stupica Tri srpska filma u Torontu »


MAPCO - Euro 07 - onlajn katalog rezervnih auto delova i ulja\nProizvodi MAPCO-a su u ponudi u Nemačkoj još od 1977. godine i do danas se prodaju sa velikim uspehom. Milioni proizvoda MAPCO su montirani na razne tipove prevoznih sredstava, imajući u vidu osnovni prioritet kompanije – zadovoljstvo klijenata.\nMAPCO je osnovana kao akcionarsko društvo u Francuskoj i u ovom trenutku sva aktivnost kompanije je skoncentrisana u gradu Borkhajde koji se nalazi u okolini Berlina. Za 2 decenije u Evropi je stvorila imidž specijaliste za kočione sisteme. Uprkos tome što su se narudžbe za to vreme uveličale, program za proizvodnju delova za kočione sisteme se i danas razvija i širi.\nMAPCO delovi trapa se distribuiraju na Nemačkom tržištu od 1985. godine. Program proizvodnje ovih delova doživljava svoj najdinamičniji rast 1995 godine da bi došao do današnjeg uspeha. Nove tehnologije pri proizvodnji prednjeg i zadnjeg mosta uvedene su od strane proizvođača u toku 90-ih godina i dovode do znatnog povećanja tržišnog potencijala ovih rezervnih delova. Više od 3500 posebnih pozicija je uvedeno u ovu proizvodnu grupu.\nGrupe artikala : Nosač motora, Rukavac, Unutrašnji zglob za poluosovinu, Držači, Kraj spone, Ležaji za prednje i zadnje glavčine, Zupčasti kaiš set, Nosači, Silen blok prednji zadnji most, Kočioni diskovi, Poluosovine, Kočiona pumpa, Kočioni cilindar, Višekanalni remen, Pakne i pločice, Kočiono crevo, Električna pumpa za gorivo, Amortizeri, Amortizeri prednje haube, Opruge, Kleme za uključivanje, Vazdušni filter, Mehaničke letve volana, Hidraulična letva za volan, Amortizer za gepek, Spoljašnji zglobovi poluosovine, Amortizer španera, Merač protoka (MAF), Senzor za merenje nivoa goriva u rezervoaru, Davač položaja radilice, Komutator, Štangla za vešanje motora, Roler, Filteri za gorivo, Uljni filteri, Manžetna zgloba, Viseći ležaj kardana, Odbojna guma amortizera, Šelne amortizera, Gumice prednjeg/zadnjeg nosača, Silen blok stabilizatora balans štangle, Rukavac., Silen blok amortizera, Vezni stabilizator, Volanska kutija (Volanski uređaj), Šipke letve volana, Hidraulična pumpa, Senzor istrošenosti kočionih obloga, Kočioni doboš, Filter za klimu, Pumpa za tečnost brisača, Sajla ručne kočnice, Sajla kvačila, Sprej, Manžetna letve volana, Krst volana, Ležaj amortizera, Štangla zadnja poprečna (dijagonalna), Silen blok, Remenica, Bobina, Čeljusti, Filter za hidrauličnu tečnost, Kardanski zglob, Prsten za ABS, Stabilizatori, Glavčina prednja i zadnja, Kugle, Protokomer, Cilindar kvačila donji, Cilindar kvačila gornji, Viseći ležaj poluosovine, krst letve volana, Manžetne amortizera, Gasni amortizeri, Uljni amortizeri\nZvanični sajt www.mapco.de


Nove izazovne uloge za finansijske direktore | Ekonomist\nNove izazovne uloge za finansijske direktore\nby Redakcija - 27/04/2016 08/05/2016 0\nAko je sve u kompaniji u redu, oni se rjeđe spominju; čim se pojavi veća prepreka u poslovanju, od njih se očekuje da prvi na nju reaguju i predlože rješenja. Oni su finansijski direktori i često su u sjenci ostalih visokopozicioniranih osoba iako njihova uloga u kompleksnom okružju s brzim promjenama i razvojem tehnologije postaje multidisciplinarna, sve važnija i složenija.\nFinansije su jedan od ključnih djelova svake poslovne organizacije i u današnjem okruženju ta funkcija uključuje više od izvršavanja svojih osnovnih, regulatornih, obaveza, pa se od nje, na primjer, traži da pruži strateški uvid u položaj organizacije. U skladu sa tim funkcija finanaija stvara dodatnu vrijednost u cijeloj organizaciji djelovanjem na pokretače vrijednosti (eng. value drivers).\nProširenje uloge CFO-aOd današnjih finansijskih direktora očekuje se da paralelno imaju četiri različite i izazovne uloge.\nDvije su tradicionalne: upravnik (eng. steward), koji kontroli[e imovinu organizacije te nastoji umanjiti rizike poslovanja, i rukovodilac (eng. operator), koji osigurava učinkovite procese unutar funkcije finansija kako bi se pružile pouzdane i kvalitetne finansijske informacije i obezbijedila troškovna efikasnost u cijeloj organizaciji.\nTe funkcije, iako tradicionalne, u posljednje su se vrijeme proširile. Tako, na primjer, zbog povećane kompleksnosti organizacija upravljanje rizicima zahtijeva veći napor i znanja nego ikad prije te je upraviteljska funkcija u tom smislu postala teža. S druge strane, rukovodilac više učestvuje u upravljanju troškovima i povećanju efikasnosti kompanije te je povezaniji s investitorima koji traže sve podrobnije informacije o poslovanju kompanija u kojima posjeduju investicioni portfelj.\nTransformacija uloge posebno se vidi u dvijema novim funkcijama. Moderni finansijski direktori moraju biti odlični stratezi koji pomažu u oblikovanju i primjeni cjelokupne strategije preduzeća. Osim toga oni i usmjeravaju finansijsko poslovanje organizacije te time doprinose poboljšanju njenih ostalih djelova. U području strategije dobar finansijski direktor analizira rezultate poslovanja i tumači finansijske informacije kako bi podržao planiranje i izvršenje strateških inicijativa u cijeloj organizaciji.\nPosljednja, ali danas sve važnija uloga jeste uloga pokretača (eng. catalyst) koja potiče širu organizaciju na promjene potrebne za potporu učinkovitom djelovanju rukovodioca i strateškog vođstva kompanije.\nOd finansijskog direktora nekad se očekivalo da isključivo sprovodi finansijsku disciplinu te pregovara s finansijskim institucijama u vezi s kreditnim uslovima. Međutim, nakon početka globalne finansijske krize, koja je na površinu kao jedan od glavnih problema izbacila probleme s likvidnošću i njihove posljedice, koje su katkad ugrozile opstanak samih kompanija, uloga finansijskog direktora znatno se promijenila.Od policajca do pokretača\nOd one početne u kojoj je prema percepciji većine javnosti finansijski direktor u svom uredu ‘samo’ gledao kako će sastaviti izvještaj za upravu, nadzorni odbor i regulatora iznoseći suvoparne brojke i analize, odjedanput je postalo bitno da poznaje osnove kriznog menadžmenta pa je postao svojevrsni krizni upravnik Od njega se očekivalo da riješi novonastale probleme uz minimalnu štetu za kompaniju čijim je finansijama upravljao.\nDaljom transformacijom uloga se proširila do one današnje strateškog planera na nivou cijele organizacije. Finansijska je kriza natjerala poslovne organizacije da počnu učinkovitije upravljati svojim finansijama i bilansima pa se uloga finansijskog direktora znatno proširila. Tradicionalne odgovornosti finansijskog izvještavanja, kontrole, planiranja i upravljanja strukturom kapitala nadograđene su tako da se od finansijskog direktora očekuje da pruži dodatnu vrijednost u svakom većem projektu u koji je kompanija uključena.\nFinansijski direktori moraju ustrojiti i održati sve potrebne procese, resurse i kontrole zajedno u besprijekorno funkcionalnoj organizaciji finansija. Efikasnost i troškovna učinkovitost procesa i organizacije među njihovim su ključnim ciljevima.\nInterni i spoljnji akcionari mnogo očekuju vezano uz osiguranje korisnih, kvalitetnih i pouzdanih finansijskih informacija. Stoga bi funkcija finansija trebala razvijati sposobnosti pomoću kojih će zadovoljiti očekivanja akcionara te ispuniti svoju ulogu kao ključnog partnera u poslovanju. Finansijski direktori moraju prepoznati ključne akcionare organizacije, poput predsjednika uprave, akcionara, nadzornog odbora, izvršnih direktora, rukovodilaca IT-a, menadžera za rizike, rukovodilaca interne revizije, odbora za reviziju i osigurati učinkovitu međusobnu komunikaciju.\nTransformacija tek počinje\nLogično je da su i hrvatski finansijski direktori sve više uključeni u strateško planiranje i ključno poslovno odlučivanje. I dok u razvijenim ekonomijama oni više ne upravljaju samo brojevima nego i učinkovitošću, u Hrvatskoj dio njih, pogotovo oni u nefinansijskim djelatnostima, upravljanju finansijama još pristupaju nestrukturirano i nedostaje im strateška dimenzija. Dojam je da kod nas zapravo preovladava profil koji se u stručnoj literaturi naziva ‘strogo finansijskim CFO-om’ – finansijskim stručnjakom dobrim u svom poslu, ali kojem ipak nedostaje iskustvo strateškog upravljanja i ‘drive’ za poticanje promjena i uvođenje strateških inicijativa.\nProstor za unaprjeđenje postoji generalno u svim područjima u kojima se veći dio napora troši na obradu transakcija i pripremu izvještaja, a manje na analizu koja omogućava kvalitetne informacije i preporuke za potrebe odlučivanja. Dosadašnja iskustva upućuju na sedam najčešćih uzroka, koji su ujedno prilika za optimizaciju i racionalizaciju poslovanja uz novu ulogu finansijskih direktora.\nŠto ne treba raditi CFO\nTo su prije svega uklanjanje aktivnosti koje ne dodaju vrijednost, nego samo povećavaju administraciju, izbjegavanje informacijskih petlji boljom definicijom komunikacijskih kanala, zaostaci koji nastaju zbog neefikasnosti i viška dokumenata koji kolaju kroz kompaniju, suvišni procesi kontrole i odobravanja koji usporavaju cijeli proces, greške u samoj organizaciji posla koje se mogu izbjeći boljom definicijom poslovnih procesa unutar kompanija, dvostruko rukovanje istim procesom i/ili dokumentima i vrijeme utrošeno na čekanje i pretraživanje.\nOsim toga hrvatskim finansijskim direktorima prepreka su često nerealni finansijski planovi koji pred njih stavljaju teške zadatke – naći idealnu kombinaciju između preuzimanja rizika, smanjenja troškova, povećanja prihoda od prodaje te poboljšanja novčanog toka.\nZbog brojnih rizika iz okruženja, internih rizika i prilika na tržištu hrvatski finansijski direktori moraju se aktivnije uključiti u upravljanje rizicima. Prema nedavno sprovedenim istraživanjima, u hrvatskim kompanijama postoji potreba za dodatnim poboljšanjem sistema za upravljanje rizicima, uključujući razmatranje rizika kao mogućnosti za unapređenje poslovanja (engl. upside risks).\nSadašnji i budući izazovi\nHrvatski finansijski direktori u saradnji s drugim internim akcionarima trebali bi više iskoristiti mogućnosti analize podataka, uključujući prediktivnu analitiku za stvaranje novih poslovnih modela, te aktivno razmatrati rizike i mogućnosti povezane s novim tehnologijama, poput uvođenja modernog ERP sistema i oblaka.\nZbog sadašnjih i budućih izazova hrvatski finansijski direktori moraju imati veliko iskustvo i vještine izvan područja finansija, kao što su komunikacijske vještine, izgradnja i upravljanje timom, poznavanje IT tehnologija te upravljanje promjenama.\nUprkos svim ovim izazovima, brojne su domaće kompanije zahvaljujući svojim finansijskim direktorima koji su odlično obavili svoj posao isplivale iz finansijske krize.\nBitcoin Cash(BCH) 313.3332225935.27%\nBinance Coin(BNB) 28.89113088525.78%\nEthereum Classic(ETC) 6.03720540654.3%\nBitcoin Gold(BTG) 27.0460734364-0.62%\nBitcoin Diamond(BCD) 0.8089423671-2.71%


Odluka o referendumu danas u Službenom glasniku – Informer\nOdluka o raspisivanju referenduma na kojem će se građani Republike Srpske /RS/ izjasniti o radu Suda i Tužilaštva BiH danas će biti objavljena u “Službenom glasniku RS”, izjavio je Srni direktor “Službenog glasnika” Proko Dragosavljević.\n“`Službeni glasnik` danas je dobio odluku o raspisivanju referenduma o radu Suda i Tužilaštva BiH. Ova odluka biće objavljena u `Službenom glasniku` koji izlazi sutra”, rekao je juče Dragosavljević.\nOdluka stupa na snagu dan nakon dana objavljivanja u “Službenom glasniku”, a referendum će biti raspisan 45 dana od dana objavljivanja.\nPredsjednik Vlade RS Aleksandar Džombić izjavio je da će referendum o Sudu i Tužilaštvu BiH biti finansiran iz Budžeta RS i to rezervi za ovu godinu, te da neće biti problema u vezi sa tim.\n“Ako se neko boji da će građani RS odgovoriti da nisu za nametanje odluka, onda to ne treba da bude problem naroda RS već onog ko je donosio neustavne i nedemokrrtaske odluke”, rekao je Džombić novinarima.\nOn je naglasio da je referendum osnovno demokratsko i ljudsko pravo svih država i naroda i da ne vidi razlog zašto to ne bi bilo pravo srpskog naroda i RS.\nNarodna skupština RS usvojila je 13. aprila odluku o raspisivanju referenduma na kojem će se građani ovog entiteta izjasniti o nametnutim zakonima visokog predstavnika, posebno o Sudu i Tužilaštvu BiH.\nReferendumsko pitanje glasi “da li podržavate nametnute zakone visokog predstavnika i međunarodne zajednice, posebno o Sudu i Tužilaštvu BiH, i njihovu neustavnu verifikaciju u Parlamentarnoj skupštini BiH“.


Hoti: Marku Djuriću nije zabranjen ulazak na Kosovo\nBeta 5. septembra 2018. 19:30\nZamenik komandanta Regionalne policije za sever Kosova Besim Hoti izjavio je da direktoru Kancelarije za Kosovo i Metohiju u Vladi Srbije, Marku Djuriću nije zabranjen ulaz na Kosovo već se sa prelaza Jarinje vratio iz njemu poznatih razloga.\nSrpski mediji su danas javili kako je Djuriću zabranjen ulazak na Kosovo.\nHoti je za prištinski portal Lajmi rekao da je Djurić imao dozvolu za posetu Kosovu.\n„Nije zabranjen ulazak, on je imao dozvolu za ulazak na Kosovo, ali zašto se vratio, za to je imao svoje razloge“, rekao je Hoti.\nNa informacije da Djuriću nije dozvoljen ulazak na Kosovo je reagovalo i Ministarstvo spoljnih poslova Kosova koje je ocenilo da je predstava koju je igrao Djurić – da mu nije dozvoljen ulazak na Kosovo, nije istinita i da predstavlja pokušaj da se pred očima javnosti pokaže kako je Kosovo strana koja ne saradjuje.\n„U cilju tačnog informisanja javnosti želimo da vas obavestimo da na osnovu pravila i procedura, MIP Kosova je nakon prijema zahteva za posetu od strane Marka Djurića istu prihvatilo i ona je preneta Djuriću i nadležnim vlastima“, navodi se u saopštenju MIP Kosova.


Započet proces izrade IPA programa za 2021. i 2022. godinu - European Western Balkans\nBEOGRAD – Ministarka za evropske integracije i koordinatorka nacionalne IPA i donatorske i razvojne pomoći Jadranka Joksimović uputila je zvanično obaveštenje nadležnim ministarstvima i institucijama, čime je započet proces izrade IPA programa za 2021. i 2022. godinu, prenosi RTS.\nProgrami će biti finansirani iz novog instrumenta podrške EU za period 2021-2027 – Instrument za pretpristupnu pomoć III (IPA III).\nMinistarka Joksimović izjavila je da će Ministarstvo za evropske integracije identifikovati preliminarnu listu prioritetnih projekata koji će do kraja juna biti predloženi Evropskoj komisiji (EK) za finansiranje iz IPA budžeta za 2021. i 2022. godinu.\n“Prema predlogu EK, Evropska unija bi trebalo da iz ovog instrumenta do 2027. godine obezbedi bespovratnu pomoć za Zapadni Balkan i Tursku u iznosu od 14,5 milijardi evra koje će biti iskorišćene za finansiranje projekata koji doprinose sprovođenju političkih, ekonomskih i institucionalnih reformi i napretku u procesu evropskih integracija”, izjavila je Joksimović.\nKako je istakla, kroz projekte iz oblasti reforme javne uprave, vladavine prava, konkurentnosti, poljoprivrede, obrazovanja, zapošljavanja, zdravstva, energetike, saobraćaja i zaštite životne sredine, Republika Srbija će se aktivno pripremati za dodatno jačanje kapaciteta na lokalnom nivou, kao pripreme za mnogo veća sredstva iz strukturnih fondova EU onda kada postanemo država članica, navodi RTS.\nDodaje se da će projekti koji budu izabrani i sprovođeni u narednim godinama povećati uravnoteženiji regionalni razvoj Srbije, podstaći lokalni ekonomski razvoj, doneti nova radna mesta, održivu socio-ekonomsku politiku kroz nove načine i oblasti ekonomije zasnovane na znanju, zaštiti životne sredine, digitalizaciji i pametnom rastu.\n“Evropske integracije nisu samo strateški prioritet već su i deo domaće razvojne strategije, a EU naš stalni i sistemski partner”, istakla je Joksimović.\nIPAMinistarstvo za evropske integracije


Vida Petrović Škero: Neko želi da se obračuna sa Beljanskim i da uguši slobodu mišljenja | Autonomija\nVida Petrović Škero: Neko želi da se obračuna sa Beljanskim i da uguši slobodu mišljenja\nDa li sada svako treba da se zapita da li sme da izrazi svoje mišljenje?\nBivša predsednica Vrhovnog suda Vida Petrović Škero ocenila je danas da Pravni fakultet u Novom Sadu nije imao osnova da poništi doktorat advokatu Slobodanu Beljanskom i ocenila da to pokazuje da neko ima potrebu da se obračuna sa ličnim i profesionalnim integritetom Beljanskog.\nVida Petrović Škero je na konferenciji za novinare u Medijacentru u Beogradu kazala da takav način funkcionisanja pravnog sistema dovodi u situaciju da se svako zapita da li sme da izrazi svoje mišljenje.\nOdluka Pravnog fakulteta u Novom Sadu da poništi doktorat Slobodanu Beljanskom je presedan i razlozi za to nisu formalno-pravne prirode, ocenio je advokat Vladimir Beljanski.\nOn je rekao da po njegovim saznanjima nikada nijedan fakultet na ovaj način poništio nečiji doktorat, pogotovo što se u obrazloženju navodi da je razlog to što nije bilo zateva Beljanskog da brani doktorat.\n„Iz toga valjda proizlazi da je bez svoje volje napisao doktorat i odbranio ga“, rekao je Beljanski.\nOn je ocenio da je doktorat poništen zbog javnih nastupa Slobodana Beljanskog u kojima je kritikovao brojne negativne društvene pojave.\nOcenjeno je Pravni fakultet pokušao da diskredituje Slobodana Beljanskog i da se na „beskrupolozan način obračuna sa osobom koja poseduje intelektualnu i ljudsku hrabrost da javno izrazi svoje mišljenje“.


29.03.2021. - 17:38h 11:53h Autor: Promo\nOd toliko lepih stvari koje nežnijem polu mogu da se dogode u životu, jedna će se uvek izdvajati kao najlepša, a to je rođenje bebe. Trenutak kada mama prvi put ugleda svoju bebu i čuje njen plač, osećaj je koji nijedna mama ne može da opiše. A ono najprirodnije na svetu što bi svaka mama trebalo da oseti je svakako dojenje. Bliski kontakt mame i bebe pozitivno utiče na svaki aspekt njihovog zdravlja i stvara, jednostavno rečeno, magiju. Bebin imunitet postaje bolji i mišići jačaju iz dana u dan, a mame ne samo da se brže oporavljaju od porođaja, već i obezbeđuju sebi bolje zdravlje.\nJasno je: kada je beba gladna, ona treba da bude i podojena, gde god da se mama sa njom nalazi. Nažalost, ovo mišljenje ne dele baš svi, već neki smatraju da dojenje ne treba da se obavlja u javnosti, iako je ono prirodan čin koji niko nema pravo da zabrani. Upravo zato, ROSA voda je odlučila da nešto preduzme, pa je tokom prošle godine postavila 21 klupu za dojenje širom Srbije, kako bi se mame osećale prijatno da doje i kada izađu sa bebom u šetnju po lepom, sunčanom danu.\nOve godine, ROSA voda odlučno nastavlja sa podrškom mamama i bebama, obezbeđujući im nov ROSA kutak za dojenje sa dodatnim pogodnostima, gde će moći potpuno da se opuste i da uživaju u njihovom komforu. Kupovinom boce ROSA vode od 1.5l, izdvaja se dinar za opremanje ovih kutaka, tako da svako može da doprinese u ohrabrivanju mama da svojim bebama slobodno i bez stida pruže najbolju moguću hranu gde god da se nalaze. Osim toga što će ROSA kutak za dojenje pružiti svu neophodnu udobnost mamama da se neometano posvete svojoj bebi, ujedno će pružiti i pravu malu oazu gde mame mogu da uživaju sa bebama dok borave na otvorenom.\nNadamo se da će novi ROSA kutak ohrabriti mame da doje u javnosti, ali i pokrenuti društvo u celini da im pruži što veću podršku, jer u svakom trenutku, beba bira gde!\nRosaDojenjePodrška dojenjuRosa voda


Prema trenutno dostupnim informacijama, dana, 07.07.2010. godine oko 10,45 sati u Tuzli u Ulici Zmaja od Bosne (kod Higijene) dogodila se saobraćajna nezgoda, kojom prilikom je vozač Ejub O., rođen 1968. godine iz Tuzle upravljajući pmv. marke Golf II reg. oznaka 063–M–150 ostvario kontakt sa pješakom Alijom H., rođen 1936. godine iz Kalesije. Alija H. je prevežen u UKC Tuzla, gdje ljekari trenutno utvrđuju stepen zadobijenih povreda. Uviđaj ove saobraćajne nezgode od strane službenika policije PS Zapad – PU Tuzla je u toku.


Snimak eskplozije u industrijskom kompleksu Kaesong u Severnoj Koreji gde je uništena Kancelarija za vezu dve Koreje (Foto: STR / YONHAP / AFP)\nSeverna Koreja realizovala je pretnju da će uništiti de fakto međukorejsku ambasadu, severno od granice, što je najnoviji potez Pjongjanga usmeren ka zaoštravanju tenzije sa Seulom.\nJužnokorejski mediji preneli su da se čula jaka eksplozija i video dim blizu industrijskog kompleksa Kaesong, gde se nalazi Kancelarija za vezu dve Koreje. Nekoliko minuta kasnije, južnokorejsko Ministarstvo za ujedinjenje potvrdilo je da je zgrada uništena.\nSevernokorejski državni mediji takođe su potvrdili da je objekat uništen u, kako su naveli, "izvanrednoj eksploziji".\nUništavanje Kancelarije za vezu, iako udarac za Seul, je uglavnom simboličan potez zato što kancelarija nije funkcionisala mesecima, a južnokorejsko osoblje je napustilo objekat krajem januara zbog pandemije koronavirusa.\nSevernokorejski zvaničnici su tokom prošle nedelje više puta pretili da će uništiti, kako su je nazivali, beskorisnu Kancelariju za vezu koja je otvorena 2018. godine u okviru niza sporazuma čiji je cilj bio da se poboljšaju saradnja i dijalog dve Koreje.\nPjongjang je nezadovoljan zato što Seul nije uložio više napora da spreči građane koji su prebegli iz Severne Koreje i druge aktiviste da preko granice puštaju letke protiv severnokorejskog režima.\n“Ovo je iscenirani ciklus provokacija, više nego odgovor na letke. Kimov režim takođe signalizira Sjedinjenim Državama da nemaju luksuz da ignorišu severnokorejsko pitanje do kraja godine", smatra Leif Erik Izli, profesor na Univerzitetu Evha u Seulu.\nSeverna Koreja ima dugu istoriji povremenog zaoštravanja tenzija da bi od Juga iznudila ekonomske i druge ustupke. Pjongjang je trenutno nezadovoljan zato što Seul nije spreman da dalje poboljša međukorejske veze.\nSevernokorejski lider Kim Džong Un i južnokorejski predsednik Mun Džae-in su 2018. godine održali tri sastanka, na kojima su se saglasili da smanje tenzije, prošire dijalog i sarađuju u ekonomiji.\nPrimena tih sporazuma je međutim bila otežana zbog međunarodnih sankcija uvedenih Severnoj Koreji zbog nuklearnog programa. Sjedinjene Države nisu bile spremne da ublaže sankcije dok Pjongjang ne pristane da se u potpunosti odrekne nuklearnog programa.\nPjongjang po svemu sudeći koristi pretnje Seulu da bi izvršio pritisak na Vašington u pogledu zastalih nuklearnih pregovora, ali i moguće da pojača tenzije između SAD i Južne Koreje.\nJužnokorejska levičarska vlada najavila je da će istražiti sve opcije za poboljašnje odnosa sa severnim susedom, ali Severna Koreje mesecima odbacuje svaku ponudu iz Južne Koreje. Umesto toga, Kimova sestra Kim Jo Džong je tokom ovog meseca više puta vređala i pretila Seulu.\nProvokacije bi mogle da budu pokušaj i da se ujedini javno mnjenje u Severnoj Koreji, u svetlu pandemije koronavirusa. Severnokorejski zvaničnici prete Južnoj Koreji i vojnom akcijom, ali nije jasno na šta je sve Pjongjang spreman.\nSevernokorejska vojska je u utorak saopštila da se priprema da ponovo uđe u delove pograničnog područja u kojima je došlo do razoružanja pod međukorejskim sporazumima.